ועדת הכלכלה, כנסת 23, פרוטוקול מספר 161, 2020-12-21 11:00

יעקב מרגי: שלום לכולם.

יעקב מרגי: היום יום שני, 21 בדצמבר 2020, ו' בטבת התשפ"א, ואני מתכבד לפתוח את ישיבת ועדת הכלכלה של הכנסת.

יעקב מרגי: על סדר היום: הצעת תקנות המועצה לענף הלול (כללים בדבר מכסות לייצור ביצי מאכל לשיווק בשנת 2021), התשפ"א-2020.

יעקב מרגי: להזכירכם, אנחנו הקראנו את התקנות עד סעיף מסוים.

יעקב מרגי: נמשיך היום בהקראה עד סוף התקנות.

יעקב מרגי: נקיים דיון לאחר מכן בכל סעיף שלא הקראנו, על כל המורכבות שבו.

יעקב מרגי: נחזור לסעיפים שנרצה לתקן ביחד ובהסכמה.

יעקב מרגי: אני מגיע לדיון הזה יותר מפוקח לעומת הדיון הקודם, קחו את זה בחשבון.

יעקב מרגי: אני מזל עקרב.

יעקב מרגי: וכל מי שינסה לעקוץ, יקבל עקיצה בחזרה.

יעקב מרגי: אני אשים בגילוי נאות כל דבר לפרוטוקול.

יעקב מרגי: אני מבקש להיות עניינים בדיון הזה.

יעקב מרגי: לא אתן רשות דיבור למי שינסה לעשות פיליבסטר.

יעקב מרגי: אני נחוש בדעתי להעביר את התקנות היום ולאשר את המכסות לטובת המגדלים ולטובת כל מי שעוסק בענף הזה, ולמנוע את טובתם של הטורקים, היוונים וההולנדים.

מרב תורג'מן: אדוני, בדיון הקודם הוקראו התקנות עד תקנה 8, כולל תקנה 8, ועצרנו ממש לפני תקנה 9.

מרב תורג'מן: אזכיר שטרם התקיימו הצבעות על התקנות, ואפשר להמשיך את ההקראה מתקנה 9.

יעקב מרגי: בבקשה.

אסף לוי: תודה רבה, אדוני היושב-ראש.

אסף לוי: לבקשת כבודו אמשיך בהקראה ולאחר מכן נקיים את הדיון.

מרב תורג'מן: אחרי זה יש התוספות שמוצגות בפני חברי הוועדה אבל לא צריך להקריא אותן.

יוראי להב-הרצנו: אני רוצה לדבר על תקנה 9.

יעקב מרגי: אסף, תסביר לנו מה הקראת בתקנה 9.

אסף לוי: סעיף 9 – מקום הגידול.

אסף לוי: כתנאי, כהגדרה, אנחנו מבקשים ורוצים שבעלי המכסות יגדלו במשקם או במושבם את המטילות ואת מכסתם.

אסף לוי: סעיף 9 מאפשר, בסייגים השונים, לבעל מכסה לגדל בלול שאינו מצוי במשקו בהתאם לפרמטרים שקראנו בתקנות, בתנאי שמתקיימים אחד מהכללים שהקראנו.

יעקב מרגי: התנאי הזה הוא תנאי למכסות החדשות.

אסף לוי: לא.

אסף לוי: זה תנאי לכל מגדל, ובעיקר לקיימות.

אסף לוי: התנאי למכסות חדשות קבוע בתקנה 5, שהקראנו אותה, תנאי למקום הגידול של מכסה חדשה.

אסף לוי: סעיף 9, בעיקרו למגדלים הקיימים.

יעקב מרגי: חבר הכנסת ניר ברקת, בבקשה.

ניר ברקת: לא היית בדיון הקודם, אבל כן הייתי כשנחתם ההסכם בין הממשלה והמגדלים.

ניר ברקת: זה היה אצלי בבית ובתיווכי.

ניר ברקת: אני זוכר היטב את המוטיבציה שהייתה והיא לעזור למגדלים לשדרג ללולים הגדולים החדשים ולאפשר להם לעשות זאת בקבוצות בתוך המושבים של עצמם.

ניר ברקת: האוצר הסכים לתת סיוע חד פעמי, ואני שומע כאן אופציה שאולי האוצר יסכים להגדיל את ההשקעה החד פעמית בשביל להפוך אותם ללולים שעומדים בכל התקנים של צער בעלי חיים, וכיוצא בזה, וזה מצוין, אם זה נכון.

ניר ברקת: חשוב לשמוע על כך.

ניר ברקת: על פניו, הפרטים הקטנים הם מאוד מאוד חשובים.

ניר ברקת: אני לא יודע אם אתם מכירים את נייר ההסכמות שהיה, אדוני יושב-ראש הוועדה.

ניר ברקת: היה לי מאוד מאוד חשוב להגיע לכאן ולוודא שהפרטים נעשים על דעת המגדלים.

יעקב מרגי: כולם מילאו את חלקם בהסכם הזה, חוץ מהאוצר, שלא נתן את הכסף.

ניר ברקת: נכון, הוא עוד לא נתן את הכסף.

ניר ברקת: מה זה קשור אחד לשני?

יעקב מרגי: או, רציתי לשמוע שזה לא קשור.

ניר ברקת: אני יודע שהמגדלים מעוניינים לממש את ההסכם.

יעקב מרגי: אנחנו נעשה הכול.

יעקב מרגי: בפועל, המדינה מתעכבת והמגדלים לא מחכים.

יעקב מרגי: בעלי היכולת שמבניהם עושים את זה מכספם.

יעקב מרגי: לצערי הרב, לוואקום הזה נכנסים גם כוחות אחרים וזה לא תמיד לטובת השוק.

יעקב מרגי: בסוף למגדל לא תהיה ברירה, הוא רואה שהשירותים הווטרינרים חונקים אותו, שהמציאות קשה, והוא ישכיר את המכסה שלו, ואנחנו נחזור למה שקורה היום בשוק הפטם.

יעקב מרגי: בשוק הפטם היום יש שלושה מגדלים עיקריים במדינת ישראל ששולטים על כל שוק הפטם והעופות.

יעקב מרגי: אלה שנשאו את דגל התחרות שכחו שהם דחפו אותנו לתחרות, ופתאום אי אפשר להשפיע על מחירי העופות.

יעקב מרגי: כמעט כולם מוכרים באותו מחיר, פחות או יותר.

יעקב מרגי: כשיש עודפים הם עושים מבצעים, וגם את הפג תוקף הם מוכרים לך במחיר זול, ולא צריך להתפתות.

יעקב מרגי: לכמה גורמים חזקים בכל הענף הזה יש שליטה מוחלטת.

ניר ברקת: הדבר היפה שנוצר במתווה הוא מצב של win-win למדינה ולמגדלים.

ניר ברקת: המדינה לא מפסידה מזה כסף, ההשקעה הזו חוזרת בריבית דריבית.

ניר ברקת: הרגישות שבהסכם היא שכל אחד צריך לעמוד בצד שלו.

ניר ברקת: אם כל אחד יאמר: לא, רק לא את הכסף או לא רק כך וכך, זה יכול להתפרץ, ואז אוי ואבוי לנו.

ניר ברקת: זה הסכם שאני ערב לו ואני יודע שהוא win-win , כולם הסכימו.

רם בן ברק: אני לגמרי מסכים איתך בעניין הזה.

רם בן ברק: אדוני היושב-ראש, אני מסכים שהמדינה לא מילאה את חלקה בהסכם הזה.

רם בן ברק: המדינה צריכה להכניס את היד לכיס ולפשט את הבירוקרטיה כדי שהמגדלים יוכלו לבצע את הרפורמה שהם רוצים לבצע.

רם בן ברק: אני חושב שעדיין צריך לשקול אותה.

רם בן ברק: יש הרבה מאוד משקים ומושבים שיכולים לבנות את לול המעוף, שכולנו רוצים להגיע אליו, בחצר שלהם, ובצורה כזו להגדיל את הרפורמה.

רם בן ברק: זה גם מוזיל אותה מאוד.

רם בן ברק: אנחנו היום מדברים על כך שלול מעוף יהיה מחוץ למושב, באזור גידול, וזה מחייב שרמ"י יהיו מעורבים בעניין, וזה מחייב השקעה של כספים גדולים.

רם בן ברק: אנחנו צריכים אולי לאפשר למושבים שרוצים ושמוכנים להשאיר את הלולים במקום, לעשות לול מעוף במקום.

רם בן ברק: זה מאוד מאוד מוזיל את העלויות ויכול לקדם את הרפורמה שכולנו רוצים.

רם בן ברק: אין אחד שלא רוצה להגיע לרפורמה הזו יותר מהר.

רם בן ברק: צריך לשקול את זה ולראות איך אפשר לעשות את זה.

יעקב מרגי: תודה.

יעקב מרגי: יוראי, בבקשה.

יעקב מרגי: היא הצליחה בתפקידה.

יעקב מרגי: תפקידה הוא לא לתקצב ולא לתמוך.

יעקב מרגי: אנחנו נכשלנו במימוש, היא הצליחה.

יוראי להב-הרצנו: בעיניי המדינה הייתה צריכה להכניס את היד לכיס ולהעביר את התקציבים שמעודדים את המעבר ללולי מעוף כי המצב הנוכחי של גידול עופות בכלובים הוא מתחת לכל ביקורת ואנחנו צריכים לשאוף ליותר.

יוראי להב-הרצנו: אני חש שהתקנות לא משיגות את האיזון הנדרש בין הרצון לאפשר למגדלי הלולים להמשיך בתעסוקה שלהם, וגם אם הם יכולים להכיל את הגדלת המכסות אז לאפשר להם לעשות את זה בתחומם.

יוראי להב-הרצנו: אני הייתי רוצה לראות בתקנות האלה, ואין זה, שבמידה ויש הרחבה של הלולים אז להתנות את זה רק בלולי מעוף.

יעקב מרגי: אין הרחבה של לולים שלא לפי הכללים החדשים.

יוראי להב-הרצנו: הכללים החדשים לא מדברים על לולי מעוף, הם מדברים על סקוור פיט.

יעקב מרגי: זה משודרג.

יוראי להב-הרצנו: כלובים יותר מרווחים הם עדיין כלובים, והייתי רוצה לראות הגדרה גם בתקנות של לולי מעוף.

יוראי להב-הרצנו: לא הייתי בישיבה הקודמת כשהוקראו שאר הסעיפים, הייתי בפתיחת הדיון.

יוראי להב-הרצנו: לצערי, הייתי צריך ללכת לוועדות אחרות.

יוראי להב-הרצנו: לעניין תקנה 9 – הייתי רוצה לראות שבמידה ומאשרים למגדל לגדל את המכסה החדשה שהוקצתה לו במקום אחר, אז להתנות את זה שהמקום האחר יהיה בהכרח לול ללא כלובים, לולי מעוף – גם זה לא מופיע כאן.

יוראי להב-הרצנו: זאת אומרת, אני הייתי רוצה לראות מאוזן שבמסגרתו לא פוגעים במגדלים מצד אחד, ומצד שני, במידה ומרחיבים את התשתיות, שאינן קיימות, לפחות לחייב שההרחבה הפיזית תהיה במסגרת לולי מעוף.

יוראי להב-הרצנו: זה לא בא לידי ביטוי בתקנות האלה, ולפיכך אתנגד להן.

יעקב מרגי: זה בא במידה מסוימת.

יוראי להב-הרצנו: בעיניי, לא במידה מסוימת.

יעקב מרגי: אריאל, בבקשה.

אריאל קלנר: תודה, אדוני.

אריאל קלנר: חשוב שנחדד בתקנות, למשל ב-9(4)(א) ובמקומות אחרים, שהלולים יהיו ללא כלובים.

אריאל קלנר: כלומר, לתקן את זה בצורה שיהיה כתוב: בלא כלובים, כדי שנוכל לעמוד בסטנדרטים.

יעקב מרגי: מייד אומר לכם מה ההשלכות של זה, אם נקבל את ההמלצה שלכם שרן, בבקשה.

שרן השכל: תודה רבה.

שרן השכל: אדוני היושב-ראש, ערכנו כבר כמה דיונים בנושא הזה.

שרן השכל: המטרה הייתה לקדם את מדינת ישראל כמו השוק האירופאי לסטנדרט גבוה שמטיב עם בעלי החיים והסטנדרט היחיד הזה הוא לולים ללא כלובים.

שרן השכל: בכל התעשיות בעולם מצליחים לעשות את זה ורק פה בישראל גוררים רגליים.

שרן השכל: דיברנו כבר בכמה ועדות קודמות שאנחנו מעוניינים שהשינוי הזה יהיה.

שרן השכל: אדוני היושב-ראש, אם לא נדרוש את זה בתקנות זה לא יקרה.

שרן השכל: יש שתי אופציות: קודם כול, אנחנו לא פוגעים במגדלים הוותיקים משום שלהם יש כבר מכסה ויש להם הכנסות קבועות וכו'.

שרן השכל: אנחנו מדברים פה על מכסות חדשות ואנחנו מבקשים שכל מכסה חדשה תהיה מכסה - - -

יעקב מרגי: שרן, חברי הכנסת פה לא מסתפקים רק במכסות החדשות.

יעקב מרגי: שאלתי במפורש את אסף לגבי סעיף 9, כדי שזה יהיה המצע לדיון, ובכוונה שאלתי אותו.

יעקב מרגי: שאלתי אותו האם סעיף 9 מדבר על ה-160 המכסות החדשות והוא אמר לי: לא, על הקיימות.

יוראי להב-הרצנו: אדוני, אבל מדובר במכסות חדשות.

יעקב מרגי: לא.

שרן השכל: אנחנו מבקשים שכל המכסות החדשות, כולן, יהיו של לולים ללא כלובים.

יעקב מרגי: נדון בזה, זה לא סעיף 9.

שרן השכל: כלל המכסות החדשות שיתקבלו, כלל הרחבת המכסות שיתקבלו, יהיו לולים ללא כלובים.

יעקב מרגי: כשנגיע לזה נשאל שוב את משרד החקלאות לדעתו.

שרן השכל: אוקיי.

שרן השכל: דובר פה קודם על המדיניות.

שרן השכל: יש אופציה נוספת.

שרן השכל: אם יש התנגדות מאוד מאוד גדולה מצד משרד החקלאות ומצד החקלאים, וכפי שהם טענו לפני כן בוועדה - הם טוענים שלא משתלם לבנות לולים ללא כלובים ושאין איזושהי היתכנות כלכלית ללול ללא כלוב, אז אני מציעה דבר גם כן מאוד פשוט: בואו נבטל מכסות לחלוטין לכל מי שיבנה לול ללא כלוב, וכך ניתן לתעשייה עצמה להתקדם לתוך הדבר הזה.

שרן השכל: האזרחים הישראלים מעוניינים יותר בביצי חופש.

שרן השכל: אם יהיה לזה צידוק כלכלי, אנשים יבנו את זה.

שרן השכל: לגבי ההערות על רפורמות הפטם – אני חולקת על דעתך.

שרן השכל: אני חושבת שאנחנו צריכים למצוא איזשהו מתווה גם כן לביטול מכסות.

שרן השכל: ברור לי שלא נעשה את זה בתוך הוועדה עכשיו.

שרן השכל: ברור לי שהיו בעיות ברפורמת הפטם, אבל גם רפורמה צריך לדעת איך לעשות בצורה טובה.

יעקב מרגי: אחרי שהחולה ימות לא נוכל לתקן.

שרן השכל: חבר הכנסת מרגי, אתה לא יכול ללכת היום לציבור, שסוף כל סוף מקבל עוף במחיר מאוד מאוד זול, ולהגיד לו: אני עכשיו אעלה לכם את מחיר העוף.

שרן השכל: הרי שם טמונה המלכודת, נכון?

יעקב מרגי: לא, אני טוען שהציבור יכול לקבל עוף במחיר עוד יותר זול לולא הכשלים ברפורמה.

שרן השכל: לא, היום הוא מקבל עופות יותר זול בגלל שביטלו את המכסות, וזו גם הבעיה.

שרן השכל: הרי לולים נסגרו משום שהם לא עמדו במחירי התחרות האלה.

יעקב מרגי: זה תלוי בזווית הראייה.

יעקב מרגי: שרן, אני לא חולק על זה שהלוואי והיינו קמים מחר בבוקר וכל משק ההטלה שלנו היה לולי חופש.

יעקב מרגי: הייתי יותר ממאושר אם זה היה קורה, הלוואי.

יעקב מרגי: אבל אני לא במצב הזה.

יעקב מרגי: מצד שני, אני מסרב להיכנע לאוצר, אני מסרב להפקיר את בעלי המשקים שזו פרנסתם היחידה וסיבת קיומם במקום הזה שנים רבות.

יעקב מרגי: צריך לעשות את זה בשום שכל.

יעקב מרגי: אני גם ער לכוחות דורסניים בשוק הזה.

יעקב מרגי: אם אני אעשה את מה שאתם מבקשים בצורה מיידית, אז לא רק שהרגנו אותם אלא גם הוצאנו להם את הנשמה.

שרן השכל: שמעתי גם את דבריו של חבר הכנסת ניר ברקת.

שרן השכל: טענתם שבתוך המשוואה שהיום אנחנו מעבירים זה מצב של win-win, גם מבחינת המדינה וגם מבחינת החקלאים.

יעקב מרגי: חוץ מהעופות שזה 50% - - -

שרן השכל: אבל בתוך המשוואה החשובה הזו חסרים שני חלקים, שני גורמים נעלמים: הראשון הוא בעלי החיים והשני זה האזרחים.

שרן השכל: איך אנחנו מטיבים עם בעלי החיים במדינת ישראל ויוצרים סטנדרט בין לאומי, לא שאנחנו המצאנו?

שרן השכל: ואיך אנחנו מטיבים עם אזרחי ישראל ומוזילים את העלויות כשהם נכנסים לקניות בסופר וקונים אותם?

יעקב מרגי: תודה.

יעקב מרגי: אני אוהב את אלו שאין להם אלטרנטיבות אחרות, יש להם רק את הדעה שלהם.

יעקב מרגי: לי אין את הפריווילגיה הזו.

יעקב מרגי: אני מעריך את אלו שבאים עם אג'נדה, אין לי בעיה עם זה.

יעקב מרגי: אבל אני יושב כאן ומנסה למצוא את האיזון ואני חייב ללכת לנקודה שהיא הכי מאזנת.

יעקב מרגי: לכן אני קשוב, ולכן לא עשיתי זאת בדיון הראשון.

יעקב מרגי: יכולתי לאשר כבר את התקנות האלה, אבל יש לי רגישות וגם ציפיתי שהמציאות הפוליטית תשתנה ושנוכל לדבר על תקציב.

יעקב מרגי: הייתי מצליח להביא תקציב, אבל המציאות הפוליטית הכתיבה את מה שהכתיבה.

יעקב מרגי: אבל אי אפשר להמשיך ולחכות ולהגיע לשנה רביעית ללא מכסות.

יעקב מרגי: אני מתחייב שאנחנו ננסה כאן למתוח את היריעה למקסימום ולתקן ולשפר כדי שתהיה פגיעה מינימלית בבעלי חיים.

יעקב מרגי: אני אעשה את המקסימום לטובת לולים ללא כלובים במכסות החדשות.

יעקב מרגי: מה שאוכל להגדיל במקסימום, אגדיל במקסימום.

יעקב מרגי: טל, בבקשה.

יעקב מרגי: יש לי ותק בבניין הזה, גברתי.

יעקב מרגי: אני לא קיבלת עמדה ממשרד ראש הממשלה למרות שהייתי צריך לקבל.

יעקב מרגי: אי אפשר לדבר במאה קולות, אי אפשר לשלוח אותנו לחזית ולשלוח לי כל מיני מסרים.

יעקב מרגי: תעשי את זה לחברי כנסת חדשים.

יעקב מרגי: את יועצת ראש הממשלה, תגידי את דעתך.

יעקב מרגי: אם מזכיר הממשלה בא ואומר לי: זו עמדת הממשלה, אני נועל את הדיון ולא מעביר לו את זה בכלל.

יעקב מרגי: היא לא יכולה לבוא ולהגיד: זו עמדת ראש הממשלה.

יעקב מרגי: אי אפשר להטעות פה את הפרוטוקול ואת האנשים.

יוראי להב-הרצנו: מה זה עמדת ראש הממשלה?

יוראי להב-הרצנו: שיעבירו כבר תקציבים.

יוראי להב-הרצנו: יש בלגן אטומי במקום הזה, ונציגי הליכוד באים ומדברים.

יוראי להב-הרצנו: אתם בשלטון 14 שנה.

אוסנת הילה מארק: מה זה קשור עכשיו?

אוסנת הילה מארק: טל היא יועצת ראש הממשלה והיא לא מדברת בכובע הפרטי והאישי שלה.

אוסנת הילה מארק: טל מדברת על שני שינויים מהותיים: על הלולים שקיימים היום ועל מה שיקרה בעתיד.

אוסנת הילה מארק: אני חושבת שהוועדה יכולה לחיות בשלום עם שני השינויים האלה.

יעקב מרגי: בואי נשמע, הערתי על הנקודה.

טל גלבוע: אין שום בעיה עם זה שאתה מעיר.

טל גלבוע: אתה אומר אג'נדה, והאג'נדה הפרטית שלי לא משחקת פה תפקיד.

יעקב מרגי: האג'נדה היא לגיטימית.

טל גלבוע: אבל היא לא משחקת פה תפקיד כי האג'נדה הפרטית שלי שונה לחלוטין.

טל גלבוע: בשורה התחתונה, אנחנו עובדים יחד עם הלולנים.

טל גלבוע: כן, הליכוד הרבה שנים בשלטון.

טל גלבוע: בשורה התחתונה, יש את הרפורמה, יש את המתווה, שמסיבות כאלו ואחרות לא יצא לפועל, ולא רק בגלל משרד האוצר.

טל גלבוע: כל פעם אנחנו שומעים את העניין הזה של משרד האוצר, אבל תדברו על הלולנים למה המתווה הזה לא יצא.

טל גלבוע: שנית, אנחנו לא באים לפגוע בלולים הקיימים ובלולנים, לא במכסות.

טל גלבוע: כשאנחנו מדברים על עלייה בשביל לולי החופש, כפי שכל חברי הכנסת יודעים להגיד, אם לא ידרשו את זה בתקנות זה פשוט לא יהיה.

טל גלבוע: אנחנו לא באים לפגוע בלולנים, אנחנו לא מדברים על הלולים הקיימים, לא נוגעים במכסות.

טל גלבוע: אנחנו מדברים על כך שמי שמבקש היתר לבנות לול חדש, כולל הנושא הזה של בין הפטם להטלה, כל לול חדש שייבנה במדינת ישראל, וזה שינוי מינימלי שהלולנים מסכימים לו.

יעקב מרגי: לול חופש - אבל לא בתקנות האלה.

טל גלבוע: למה?

יעקב מרגי: זה חקיקה ראשית, לא תקנות.

טל גלבוע: כבר עשר שנים שאין תקנות להחזקת תרנגולות במדינת ישראל.

יעקב מרגי: טל, אני מקווה שהבנת אותי.

יעקב מרגי: אני לא רוצה לקבוע עמדה.

יעקב מרגי: כנראה שלא הבנת אותי.

יעקב מרגי: בדיון הקודם הגיע אליי פרופ' אבי שמחון, וכיבדתי אותו.

יעקב מרגי: אבל הוא משרד ראש הממשלה.

יעקב מרגי: אם יש למשרד הממשלה אג'נדה אז שיביא אותה בחקיקה ואני אבצע אותה עבורו.

יעקב מרגי: זו הציפייה שלי ממשרדי ממשלה.

קריאה: אדוני, השאלה היא מה הלולנים אומרים?

קריאה: האם הלולנים מתנגדים למה שאתה אומר?

יעקב מרגי: בשונה ממך, הלולנים לא מעניינים אותי ואני לא עובד אצלם.

יעקב מרגי: אם הממשלה תחליט - - -

אוסנת הילה מארק: - - -

יעקב מרגי: אוסנת, את מפריעה לי.

אוסנת הילה מארק: רק הסברתי לו.

יעקב מרגי: אל תסבירי.

יעקב מרגי: אני קורא אותך לסדר פעם ראשונה.

יעקב מרגי: יוראי, אני קורא אותך לסדר פעם ראשונה.

יעקב מרגי: אתם לא מפריעים לי.

יעקב מרגי: תמר, תסבירי להם מה קורה כשאני קורא לסדר.

תמר זנדברג: תיזהרו ממנו.

תמר זנדברג: מי שמסתבך איתו זה - - -

יוראי להב-הרצנו: אבל אני מבקש - - -

יעקב מרגי: יוראי, כמה פעמים אתה צריך להגיד לי שאתה רוצה רשות דיבור?

יעקב מרגי: אותי לא מעניין אותי מה אומרים הלולנים.

יעקב מרגי: כשהממשלה תחליט את מה שהיא תחליט והיא תביא רפורמה, כנציג הממשלה אעשה מה שהיא רוצה.

יעקב מרגי: כמובן שאבדוק שעשו את כל התכלית הראויה ושבאו בהידברות, ואני מאמין שמשרד ראש הממשלה יעשה הידברות.

יעקב מרגי: אני לא צריך לשאול את הלולנים.

יעקב מרגי: היה פה הסכם ללכת לקראת לולי חופש – מה שכולנו רוצים, והאוצר היה צריך לשים את הכסף, את הדלתא שלו.

יעקב מרגי: אבל הוא ברח, הממשלה ברחה.

אריאל קלנר: אבל אם זה לא בא על חשבון אף אחד וכולם מרוויחים מזה אז - - -?

אוסנת הילה מארק: זה בא עם בריאות הציבור.

אריאל קלנר: יש פה בריאות הציבור ויש פה - - -

יעקב מרגי: חבר הכנסת קלנר, האם אתה יודע כמה שעות השקעתי על מנת ללמוד על הביצה האליפטית הזו?

יעקב מרגי: האם אתה יודע כמה זרמים תת קרקעיים יש מתחת לזה?

יעקב מרגי: אתה רוצה שעכשיו אסביר לך את כל הרציונל?

יעקב מרגי: כולנו, כולל המגדלים, רוצים לעבור ללולי חופש, אבל תאפשר להם בתנאים הוגנים.

יעקב מרגי: אין תנאים הוגנים בשוק הזה.

יעקב מרגי: אתם רוצים לבטל את התכנון?

יעקב מרגי: הנה, אני, הסוציאליסט, מוכן.

יעקב מרגי: אבל לא לבטל את התכנון מבלי לבדוק את ההשלכות ומבלי לראות מה קורה עם ההגנות על השוק ועל המגדלים תוך תחרות הוגנת.

יעקב מרגי: אם אתה מושך פה מצד אחד את החבל, אתה גורם נזק כלכלי לצד השני.

יעקב מרגי: יש לעשות זאת בשום שכל.

אריאל קלנר: נזק ללולנים?

אריאל קלנר: אבל הם בעד זה.

אריאל קלנר: נזק כלכלי למי?

אוסנת הילה מארק: להיפך, הלולנים אומרים שבלולי חופש - - -

רם בן ברק: - - - יש פה אג'נדה ירוקה שמאחוריה עומדת ביטול התכנון?

רם בן ברק: בחייכם, מה קורה לכם?

יעקב מרגי: יוראי, אתה רוצה מקצה שיפורים.

יעקב מרגי: חכה, יש כאלה שמחכים הרבה זמן.

יעקב מרגי: אבו, בבקשה.

אבשלום וילן: אנחנו אומרים דבר עקרוני אחד.

אבשלום וילן: אנחנו בעד ההשקעות שהמדינה השקיעה, בתנאי שימומנו כראוי.

אבשלום וילן: עד שזה יקרה, אנחנו עובדים על פי חוק ואנחנו צריכים לאשר את התקנות האלה כדי להמשיך ולייצר.

אבשלום וילן: אלו אנשים שזו פרנסתם, כפי שאמרת, אדוני היושב-ראש.

אבשלום וילן: אי אפשר לשחק - - -

אוסנת הילה מארק: די, מה זה קשור עכשיו?

יעקב מרגי: לא חייבים להגיב לו, מה אכפת לך?

יעקב מרגי: מותר לו להגיד.

יעקב מרגי: דני, בבקשה.

דן סיידה: אני ממושב ספסופה.

דן סיידה: בקדנציה הקודמת הייתי חבר כנסת.

דן סיידה: הצטרפתי למהלך ההובלה הזה מהכיוון של החקלאים.

דן סיידה: דיברנו שזה כוחות השוק ושזה צריך להיעשות, וכמה שיותר מוקדם יהיה יותר טוב.

דן סיידה: לקחתי את המושב שלי כפיילוט.

דן סיידה: באספה כללית כולם היו פה אחד.

דן סיידה: הסברנו, שכנענו עם מצגת, וכל היישוב החליט פה אחד שעובדים ללול חופש כי זה מה שצריך היום, גם מבחינת רווחת העופות וגם מבחינות כלכליות ואחרות, וזה נעשה.

דן סיידה: כשמסבירים לחקלאים בהיגיון, הם מוכנים.

דן סיידה: אבל המדינה לא עשתה את חלקה ולא היה שום צעד ושום התקדמות לקראת את הדבר הזה.

דן סיידה: טוענים וטוענים, ובמקרים מסוימים גם משמיצים, וזה חבל.

דן סיידה: חברי הכנסת, אתם יכולים להתאחד ולהוביל את זה בצורה מסודרת.

דן סיידה: יש לשים את ההשתתפות המדינה ולגמור את המהלך.

דן סיידה: החקלאים מבינים, רוצים ויכולים.

דן סיידה: כרגע יש תקנות שנותנות פרק זמן מסוים לקראת המהלך הגדול, וצריך להעביר את התקנות האלה כי החקלאים צריכים לעבוד, להתפרנס.

דן סיידה: בואו נפריד בין שני הדברים.

דן סיידה: גברתי, אין יותר ויכוח.

טל גלבוע: יש לך לול חופש?

דן סיידה: אני פירקתי את הלול שלי כדי לבנות לול חופש.

דן סיידה: כל היישוב שלי בהחלטה ברורה ללול חופש.

יעקב מרגי: שלחו אותם לחזית, הם פירקו את הלולים שלהם אבל אף אחד לא תומך בהם.

טל גלבוע: הלולנים פה אומרים שכשאתה נותן להם 100,000 מכסות יותר, הם בעצמם בונים לולי חופש.

טל גלבוע: אבל זה צריך להיות פעם אחת סגור.

טל גלבוע: אתה ועדת הכנסת.

יעקב מרגי: טל, תודה.

רם בן ברק: טל, אני עברתי את הרפורמה של החלב עם תוכנית לוקר בזמנו.

רם בן ברק: עשו תוכנית, נתנו משאבים, בנינו רפתות על פי התקן החדש, וזה עבד כמו שצריך.

רם בן ברק: עשינו את זה צ'יק-צ'אק.

רם בן ברק: בלולים אמרו: תעשו את זה.

רם בן ברק: רשות מקרקעי ישראל לא נתנה את השטח, האוצר לא נתן תקציבים, מה רוצים מהם?

יעקב מרגי: אם אנחנו לא נגן על הטענה שהאוצר צריך לשים כסף, נחטיא את המטרה.

טל גלבוע: אני ממש לא חושבת שהאוצר לא צריך לשים כסף, אבל כשהאוצר שם כסף, צריך גם שיהיה מישהו שייקח אותו – זו בדיוק הנקודה שלא מדברים עליה.

יעקב מרגי: בואי נראה.

טל גלבוע: מה זה "בואי נראה"?

טל גלבוע: זה כבר קרה בשני גלגולים.

תמר זנדברג: למה האוצר נתן?

תמר זנדברג: הוא לא נתן את זה.

תמר זנדברג: זה חוכמה מאוד קטנה להגיד שפיצויי הקורונה הם בשביל הלולים.

יעקב מרגי: מוטי, בבקשה.

מרדכי אלקבץ: טל, אני יושב-ראש הוועד של המושב של דני והייתי שותף למהלך הזה.

מרדכי אלקבץ: חברת הכנסת שרן השכל התייחסה - - -

יעקב מרגי: לא, לזה יתייחס אסף, לא אתה.

יעקב מרגי: מוטי, תתייחס לסעיף 9.

מרדכי אלקבץ: אני רוצה לנצל את העובדה שחבר הכנסת ניר ברקת נמצא כאן ולהודות לו על הלילות שהוא העביר איתנו, גם בביתו, כדי לקדם איזשהו מתווה כיוון היה איום ממשי לאפשרות שלנו לאכלס באותה עת את הלולים, כשהשירותים הווטרינרים ניצלו את האיגרת.

מרדכי אלקבץ: התקבלה הסכמה במשרד ראש הממשלה כשחבר הכנסת ניר ברקת הוביל את כל המהלך הזה.

מרדכי אלקבץ: ההסכמה הייתה באבני דרך.

מרדכי אלקבץ: נמצא כאן ידידי רם כץ, הרופא הראשי לבריאות העוף, והיום הוא מהלך עלינו.

מרדכי אלקבץ: ניר, אני רוצה שתדע שמהלכים עלינו אימים שיסגרו בראשון למרץ את הלולים שוב כי המדינה לא העמידה כסף, וחלק גדול מהמגדלים לא יכולים לממש את היציאה החוצה או לקיים פעולות שמצביעות על הרצון שלהם לצאת החוצה, כמו למשל, אזורי גידול שעדיין לא אושרו.

מרדכי אלקבץ: השירותים הווטרינרים בראשון למרץ מאיימים על חלק לא קטן, על מאות משפחות, שיישארו בלי פרנסה.

מרדכי אלקבץ: אני חושב שיש כאן התנהגות כוחנית של גוף שיש לו סמכות מתוקף החוק לבריאות העוף, לבריאות הציבור, והוא מאיים עלינו שלא בצדק.

מרדכי אלקבץ: אין כסף ואתה יודע שאין כסף, ואתה יודע שהמתווה של אבני הדרך היה כפוף לכסף.

מרדכי אלקבץ: זה נמצא אצלך.

יעקב מרגי: מוטי, אני הולך לדבר על זה.

מרדכי אלקבץ: אני תושב הצפון, ואני חושב שחובה עליי כמזכיר ארגון מגדלי עופות.

מרדכי אלקבץ: ואגב, טל גלבוע אומרת שהיא בקשר עם המגדלים.

מרדכי אלקבץ: אני מזכיר ארגון מגדלי העופות שמונה שנים ויותר, ומעולם לא פגשתי אותה.

מרדכי אלקבץ: ראיתי אותה בטלוויזיה וכאן פעם ראשונה.

מרדכי אלקבץ: היא לא דיברה איתי, לא שמעתי ממנה דברים.

מרדכי אלקבץ: כן שמעתי מיוסי וולפסון, כך שאף אחד לא יגיד.

מרדכי אלקבץ: לגבי סעיף 9(5)(ב) – אנחנו מדברים על אזורים שאנחנו חייבים לתת להם פתרון: אזור בקעת הירדן והערבה התיכונה.

מרדכי אלקבץ: אם לא נאפשר להם גידול משותף בלול מועצתי שייתן להם מענה ויכולת כן להתאגד בלול - - -

יעקב מרגי: יש שם לולים היום?

מרדכי אלקבץ: יש שם לולים, אבל בגלל הפיזור שלהם והמרחק מתחנות מיון, יש בעיה.

מרדכי אלקבץ: יש מגדל בתומר שהיה צריך להתחנן שיבואו וייקחו ממני ביצים.

יעקב מרגי: אסף, אתה רושם את כל ההערות?

אסף לוי: זה נמצא בתקנות.

אסף לוי: יש מועצה אזורית.

אסף לוי: מוטי, איפה יש בעיה עם הלולים האלה?

סעיף 9: אני מושב של 50 ו-90 מגדלים, אבל אני מדבר על הקטנים והחלשים.

סעיף 9: גם להם אני רוצה.

רוצה להוריד: האם יש לנו אורחים בזום שרוצים להתייחס לסעיף 9 בלבד?

רוצה להוריד: לא אתן להתייחס לדברים אחרים.

אמנון קרן: אני מהקליניקה לצדק סביבתי וזכויות בעלי חיים באוניברסיטת תל אביב, ואני מדבר גם מטעם הוועדה לזכויות בעלי חיים בלשכת עורכי דין.

אמנון קרן: העיקרון של סעיף 9 באמת מאפשר למגדלים להעביר את המכסות שלהם לגידול במשק אחר.

אמנון קרן: אני לא רוצה להתייחס באופן רחב לעצם משטר המכסות, אבל כאן מדובר במעין שוק חופשי קטן, במועדון סגור, שמתנהל, שבו בעלי מכסות סוחרים ומחכירים את המכסות שלהם למגדלים אחרים ומשווקים.

יעקב מרגי: המדינה רצתה את זה כדי לעודד.

אמנון קרן: אבל התנאי הבסיסי שצריך להתקיים גם בהקשר הזה הוא שאותן מכסות שמועברות או מוחכרות לאחרים תגובינה רק בלולים ללא כלובים.

אמנון קרן: זה משאיר את המצב הקיים, מאפשר את המנגנון הזה, ויחד עם זה עונה גם לאינטרס של הגנה על בעלי חיים.

יעקב מרגי: תודה.

יעקב מרגי: חברת הכנסת אוסנת מארק, בבקשה.

אוסנת הילה מארק: אדוני היושב-ראש, אנחנו אחרי כל כך הרבה דיונים בוועדה.

אוסנת הילה מארק: אני עשיתי מספיק שיחות עם בעלי לולים, ויש פה דברים שהם מסכימים אליהם, וחבל שאנחנו לא עושים את הכול בהידברות.

אוסנת הילה מארק: לגבי לולי חופש – הלולנים יודעים שלולי חופש מטילים יותר ביצים ושהם יותר רווחיים.

אוסנת הילה מארק: לכן, אני לא מבינה איפה המחלוקת פה.

יעקב מרגי: איפה המחלוקת?

יעקב מרגי: להסב לול.

יעקב מרגי: את יודעת כמה עולה להסב לול ולבנות לול חדש?

קריאה: אנחנו מדברים על החדשות.

יעקב מרגי: אני לא מדבר על המכסות החדשות, אתם כל פעם קופצים למכסות החדשות.

אריאל קלנר: אבל אנחנו כן מדברים על החדשים.

יעקב מרגי: חכה שנגיע לחדשים.

יעקב מרגי: הבעיה היא שאתם לא מצויים בדיון פה ואתם קופצים.

יעקב מרגי: חכו עם המכסות החדשות.

יוראי להב-הרצנו: אבל סעיף 9 מדבר על מכסות חדשות, אדוני.

יעקב מרגי: לא.

יעקב מרגי: נגיע לזה, זה לא הדיון עכשיו.

יעקב מרגי: עכשיו אנחנו דנים על תקנה 9.

אוסנת הילה מארק: לגבי לולי החופש – כפי שאמרנו בוועדה הקודמת, כל היתר חדש שיקבל מעתה והלאה יהיה מחויב ללול חופש.

אוסנת הילה מארק: אני לא מצליחה להבין על מה ההתעקשות.

אוסנת הילה מארק: מדברים פה על תקציב, תקציב, תקציב.

אוסנת הילה מארק: יש תקציב שנתן משרד החקלאות, בסוף הלולנים לא לקחו, ואז היה לנו סרבול בכל התהליך.

אוסנת הילה מארק: אם אנחנו לא מצליחים לעשות שום שינוי בתקנות האלה, אז למה אנחנו דנים פה כבר ארבע ישיבות?

אוסנת הילה מארק: האם לא נעשה שום שינוי בתקנות?

רם בן ברק: אנחנו דנים בהגדלת מכסות ומעכבים את זה כבר שנתיים.

יעקב מרגי: מי אמר שלא עושים שינוי?

יעקב מרגי: מי אמר לך שלא יהיה?

יעקב מרגי: נתקדם כמה שאפשר.

יעקב מרגי: אמרתי בפתיח שאמתח את זה עד המקסימום האפשרי.

אוסנת הילה מארק: אוקיי.

יעקב מרגי: תמר, בבקשה.

תמר זנדברג: תודה, אדוני היושב-ראש.

תמר זנדברג: כפי שאמרה חברת הכנסת מארק, זו כבר ישיבה רביעית, היו ישיבות קודמות, ובכל תיקון, וזה שנים אחורה, וכל פעם מגיעים לאותו שורש מחלוקת: מתי הוא הרגע שבו אנחנו אומרים שמרגע זה ואילך ייקוב הדין את ההר, אנחנו מתחילים את המעבר הזה?

תמר זנדברג: זה קורה בהמון תחומים.

תמר זנדברג: למשל, בדיון על אנרגיות מתחדשות.

תמר זנדברג: יש רגע שברור לנו שהטכנולוגיה הקיימת היא לא בת קיימא, היא לרעת בני האדם, לרעת בעלי החיים, ולרעת בריאות הציבור, ומתי אנחנו מתחילים את העידן החדש.

תמר זנדברג: כבר כמה שנים יש כאן קונצנזוס בוועדה וכל פעם אומרים: מהפעם הבאה, מהפעם הבאה, כי אין ברירה, אין ברירה, אין ברירה, ואני חוששת שגם הפעם אנחנו הולכים לכיוון הזה.

תמר זנדברג: אני חושבת שלא צריך לאשר את התקנות כרגע כי אנחנו רואים שקורים דברים לפני שעת נעילה.

תמר זנדברג: כמו שבחירות נדחות תוך שעה באישון לילה, כך אם הוועדה נחושה פתאום יימצא הכסף.

תמר זנדברג: לגבי תקנה 9 – כמו שאמרה חברת הכנסת מארק, יש פה שינויים ולא ייתכן שנעביר את זה כמו שזה.

תמר זנדברג: לדוגמא, יש כאן העברת מכסה חדשה, לא ישנה.

תמר זנדברג: אין שום סיבה בעולם שמכסה חדשה לגמרי המועברת, לא תועבר ללול חופש.

תמר זנדברג: זה לול שכבר קיים.

יעקב מרגי: מסכים איתך.

יוראי להב-הרצנו: אבל זה לא מה שכתוב פה.

יעקב מרגי: חכה, יוראי.

יעקב מרגי: יש לך חוסר הבנה בתהליך עבודה של ועדה, וסליחה שאני אומר לך את זה.

יעקב מרגי: אנחנו בתהליך של דיון.

יעקב מרגי: יש ראשי ועדות שתכלית הדיונים שלהם זה לשחרר ולאפשר לדבר לדבר, ובסוף הישיבה אתה מנסה להבין מה היה לנו כאן אבל אין סיכום ואין כלום.

יעקב מרגי: אנחנו עכשיו מקריאים סעיפים, פותחים את הנושאים להערות, ומשרדי הממשלה יידרשו לזה.

יעקב מרגי: נראה מה כן, מה לא, האם אפשר לחיות עם זה – כן או לא.

יעקב מרגי: אבל אי אפשר שנפתח דיון מחדש על כל מילה של מישהו פה.

תמר זנדברג: לכן, אני מציעה שלפחות בסעיף הזה - - -

יעקב מרגי: ואם אני אביא לך את הסעיף הזה, תצביעי בעד התקנות?

תמר זנדברג: לא אמרתי את זה, אבל לפחות בואו נכניס את זה בתוך הסעיף הזה.

תמר זנדברג: אם לא, נרשום הסתייגות.

יעקב מרגי: את תהיי יותר פייסנית.

יעקב מרגי: את תצאי מפה עם כמה תיקונים היום, לא רק זה.

תמר זנדברג: אני נחשבת כמעט חברת כנסת ותיקה, אני פה שמונה שנים.

תמר זנדברג: אתה יודע כמה פעמים הצבעתי על התקנות האלה וכל פעם אותו סיפור?

תמר זנדברג: זה כבר שמונה שנים.

יעקב מרגי: הנה, אני כבר אומר שבמכסות החדשות יהיה שיפור.

יעקב מרגי: אם בסעיף 9 תהיה התייחסות למכסות חדשות שמועברות ללולים אחרים, אז אסף ידבר.

יעקב מרגי: יש אמרה תלמודית המדברת על מי שאכל שום שעושה ריח רע.

יעקב מרגי: האם ניתן לו עוד שום כדי לטפל בו?

יעקב מרגי: המטרה שלנו היא לא להוסיף עוד שום, אנחנו רוצים להתחיל, מכאן ולהבא, וודאי שכול החדש.

יעקב מרגי: אני מנסה להרגיע אותך לגבי זה אבל את לא איתי.

יעקב מרגי: מכאן ולהבא כל החדש יהיה בלולי חופש.

רם בן ברק: אני רוצה לדעת את דעת המגדלים בעניין הזה.

רם בן ברק: יש הרי את הגדלת המכסה ויש מכסות חדשות.

רם בן ברק: מכסות חדשות – אדם שמתחיל עכשיו להיות לולן, ברור שהוא הולך להיות לולן בלול - - -

יעקב מרגי: זכותך לקבל את דעת המגדלים, אני שמעתי את דעתם.

יעקב מרגי: הם דיברו.

יעקב מרגי: האם נפתח עוד פעם דיון?

רם בן ברק: מי שמקבל מכסה חדשה, לולן שמקבל היום מכסה, סוף-סוף, אחרי הרבה הרבה שנים, לא יכול להיות לולן מבלי שהוא ישים לול חופש – זה ברור לגמרי, אנחנו לא הולכים אחורה.

רם בן ברק: תוספת של המכסה למי שמגדל כבר – במידה ויש לו מקום על פי התקנון של 70 סנטימטר לעוף ויש לו כלובים פנויים, יגדל בלולו.

טל גלבוע: 350.

רם בן ברק: 350.

רם בן ברק: במידה ואין לו מקום בלול הזה, הוא יכול לקחת את התוספת, לא את המכסה, ולהעביר אותה אך ורק ללול חופש ולא ללול שיש בו כלובים אחרים.

רם בן ברק: האם זה נכון או לא נכון?

מרדכי אלקבץ: זה לא מעשי.

מרדכי אלקבץ: קודם כול, אני חושב שברור.

מרדכי אלקבץ: זהו כבר הדיון השלישי של ועדת הכלכלה בנושא הזה.

מרדכי אלקבץ: אנחנו הבענו את עמדתנו.

מרדכי אלקבץ: מכסות חדשות, לולי חופש – אין בעיה.

מרדכי אלקבץ: מכסות ישנות שירצו לצאת החוצה כרוכות בתקציב ובפתרון של תכנון.

יעקב מרגי: רם, פתחת תיבה ואתה לא יודע מה יש בה.

ניר ברקת: ראשית, אני חושב שחשוב לשמור על המשכיות - לא כל פעם לבוא עם רעיון חדש, לא להבין את המשמעות שלו, והכול לפתוח מחדש.

ניר ברקת: ההמשכיות כאן היא בעיקר להגיע להבנות.

ניר ברקת: אני רוצה לעשות קצת סדר.

ניר ברקת: גם התמריצים והמענקים שהמדינה נותנת, וגם מכסות חדשות זה מענק.

ניר ברקת: מטרת מכסה חדשה מטרתה לעזור לפתור את הבעיה, לא להקשות על אדם שלא עובר.

ניר ברקת: כלומר, לקחת מכסות חדשות.

ניר ברקת: אנחנו בעסקה אמרנו שאם יש פער בין היכולת של המדינה, בין העלות למעבר ללול חדש, בואו נשתמש במכסות החדשות כפתרון – לא נציב אותו כתנאי שמי שלא עומד בו ייענש, ההיפך.

ניר ברקת: המכסות החדשות הם כמו תקציב מדינה לטובת העניין מבחינת האוצר.

ניר ברקת: לכן, השימוש במכסות החדשות צריך לעזור לנו להביא את הפתרון.

ניר ברקת: עד עכשיו הכול מוכוון בגלל בריאות הציבור.

ניר ברקת: המדינה באה ואמרה שהלולים הישנים בתוך המושבים הם מפגע בטיחותי, ולכן כל המוטיבציה של העסקה הייתה איך אנחנו מוציאים את הלולים הישנים שלא עומדים בתנאי התברואה ומעבירים אותם ללולים גדולים בתוך המושבים.

ניר ברקת: הדרישה החדשה לשמר סטנדרט של איכות בעלי חיים הוא בוודאי מקובל.

ניר ברקת: אבל בשביל לאמץ אותו, נדרשים עוד סדרה של סיבובים עם המגדלים.

ניר ברקת: למשל, יש כאלה שגם אם הם ירצו לולים יותר גדולים הם צריכים יותר שטח מקק"ל כי זה שטח יותר גדול.

ניר ברקת: המשמעות היא שצריך לעשות סיבוב.

ניר ברקת: לפי המתווה שסוכם איתם, הם כרגע עברו לסדרה של פעולות ותוכניות עבודה.

ניר ברקת: אם רוצים לשנות – זה בסדר, זה לגיטימי.

ניר ברקת: גם הלולנים אומרים שהם מוכנים.

ניר ברקת: אבל אי אפשר עכשיו בתקנות לגמור את זה.

ניר ברקת: זה עניין של עשיית הערכת תקציב, זה לבוא ולראות איך אנחנו עושים את זה בהסכמה איתם לטובת כולם.

יעקב מרגי: יוראי, בבקשה.

יוראי להב-הרצנו: אני רוצה להתייחס לתקנה 9.

יוראי להב-הרצנו: אנחנו דנים עכשיו בתקנות של הרחבת המכסות, מכסות חדשות שלא קיימות.

יוראי להב-הרצנו: במסגרת אותן תקנות, בסעיף 9 יש החכרה חדשה של מכסות.

יעקב מרגי: כמה מכסות חדשות יש בתקנות האלה?

יוראי להב-הרצנו: ראשית, האם מדובר בסעיף 9, כפי שאמרה חברת הכנסת זנדברג, על גידול מכסות חדשות לא במשק שלך אלא במשק אחר?

יוראי להב-הרצנו: לא הבנתי את התשובה.

יעקב מרגי: אסף יענה לך.

יוראי להב-הרצנו: אדוני היושב-ראש, באופן כללי אני מאוד מסכים עם הרוח שלך שאומרת שצריך מצד אחד לא לפגוע במגדלים בגלל אוזלת ידה של הממשלה בהעברת תקציבים לבניית לולי מעוף, ומצד שני, לעודד מעבר ללולי מעוף.

יוראי להב-הרצנו: אני לא מוצא את האיזון עליו אתה מדבר או את הרוח שלך בתקנות האלה.

יעקב מרגי: לעת עתה אתה לא מוצא כי לא שמעת הכול.

יעקב מרגי: יכול להיות שתקבל תשובות.

יעקב מרגי: יש עוד קטע קטן והצבעה.

יעקב מרגי: אני מבין אותך לעת עתה.

יוראי להב-הרצנו: אוקיי, זו עמדתי.

יוראי להב-הרצנו: אבל כן אשמח להבין.

יעקב מרגי: חבר הכנסת עמית הלוי, בבקשה.

עמית הלוי: ראשית, כיוון שאני מקבל את ההגדרות שלך, אדוני היושב-ראש, ומכיוון שאני לא שותף פה מהתחלה לדיון הרציני, אני שואל שאלות הבהרה ושאלות תם.

עמית הלוי: בסעיף 5 המדבר על המכסות החדשות, האם כל חצי המיליון הביצים הללו הן ביצי חופש?

עמית הלוי: כשאומרים מכסות חדשות בסעיף 5, הכוונה היא רק לביצי חופש, נכון?

עמית הלוי: אוקיי.

קריאה: ביצי חופש.

טל גלבוע: אם המכסה מולאה.

יעקב מרגי: אסף יענה, לא אני.

עמית הלוי: האם הגידול במכסה מותנה במשהו?

עמית הלוי: האם התוספת הזו של חצי מיליון מותנת?

עמית הלוי: אני לא מתכוון לקריטריונים לגבי המבקש עצמו אלא ביחס למכסות הקיימות.

יעקב מרגי: בוודאי, זה 160 מכסות, כשכל מכסה היא של 500,000 ביצים, וזה תוספת של 80 מיליון ביצים כדי שלא נייבא אותן מטורקיה, יון, הולנד, ולעיתים גם מאוקראינה.

עמית הלוי: נניח ואני מגדל חדש ומקים לול עכשיו של ביצי חופש, האם זה תלוי אם מיצו את כל המכסות הקיימות או שאני יכול את אותן 80 מיליון - - -

יעקב מרגי: יענה לך אסף מה קורה אם אתה בונה לול.

עמית הלוי: למה בתקנה 5(2) קבעתם רק ביישוב שבו יש לפחות 50 בעלי מכסות?

יעקב מרגי: אתה מדבר על אותו חקלאי במושב דישון שמשגע ומתזז פה את כל המערכת?

יעקב מרגי: אני הבטחתי בתחילת הדיון שאני אשים פה את האינטרסים של אותו אחד.

יעקב מרגי: הוא לא יכול ליהנות פעמיים מסובסידיה.

יעקב מרגי: זה בשביל אדם במושב אחד.

עמית הלוי: אני לא יודע.

עמית הלוי: לפעמים אדם אחד פונה - - -

יעקב מרגי: הוא לא יכול ליהנות מסובסידיה של פטם.

יעקב מרגי: אם כל המושב רוצה לעבור להטלה, שיעבור ויקבל את כל ההטבות שצריך לקבל.

יעקב מרגי: רבותיי, אי אפשר לעשות עוולות של תכנון.

יעקב מרגי: אתה תייצר פה חוסר איזון בחלוקה, זה עודפים של ביצים.

עמית הלוי: למה זה פר יישוב?

עמית הלוי: יש לי איזון ארצי.

עמית הלוי: דווקא ביישוב הזה - - -?

יעקב מרגי: כן.

עמית הלוי: מה ההיגיון לחלק - - -?

יעקב מרגי: אסף יענה לך על ההיגיון הכללי שהיה.

אסף לוי: לגבי ההגדרה של "מקום גידול" – סעיף 9 הוא רק למגדלים קיימים.

אסף לוי: סעיף 9(ב)(4) כתוב:

אסף לוי: הוא בעל מכסה שייצר את מכסתו קודם לשנת התכנון.

אסף לוי: כלומר, כל סעיף 9 - מקום הגידול מתייחס למגדלים קיימים.

אסף לוי: מקום הגידול וסוג הלול למגדלים חדשים מוסדר בתקנה 5 בתקנות.

אסף לוי: בתקנה 5 כתוב, וכרגע צודקים חברי הכנסת, ההעדפה ללולים ללא כלובים.

אסף לוי: חבר הכנסת הלוי, אנחנו לא מדברים על לולי חופש.

אסף לוי: לולי חופש זה נגזרת של לול ללא כלובים, ולכן אנחנו נדבר בהגדרה של לול ללא כלובים ולא לול חופש, כי לול חופש אמיתי בישראל אין בגלל הציפורים הנודדות ואין לנו חצר פתוחה לאוויר הפתוח.

אסף לוי: ההגדרה היא לול ללא כלובים.

יעקב מרגי: לול ללא כלובים - זה המשוואה שלנו ללולי חופש.

אסף לוי: ההגדרה היא לול ללא כלובים.

אסף לוי: לול מעוף זה גם נגזרת של לול ללא כלובים.

אריאל קלנר: אני לא מבין.

אריאל קלנר: 9(ב)(5) זה לול ללא כלובים?

אסף לוי: אבהיר.

אסף לוי: אמרתי, צודקים חברי הכנסת.

אסף לוי: מספר המכסות המיועדות ללולים ללא כלובים מבין המגדלים החדשים, כרגע במוצע בתקנות, הוא 30% מתוך המכסות.

יעקב מרגי: זה נתון שישתנה.

אסף לוי: זו ההצעה של המשרד, ואסביר גם למה, אם כבודו יאפשר לי.

אסף לוי: בניגוד למה שאמרה חברת הכנסת מארק, גידול בלולים ללא כלובים יקר יותר.

אסף לוי: גם הקמת הלול למטילה וגם הגידול השוטף גבוה ב- 3.5 – 4 אגורות.

אוסנת הילה מארק: אם הלולנים רוצים, מה אכפת לך?

אריאל קלנר: הלולנים רוצים את זה.

אריאל קלנר: הם לא יודעים כמה זה עולה להם?

יעקב מרגי: הוא לא מתווכח, הוא מביא לכם עובדות.

יעקב מרגי: כדאי לכם ללמוד, לא מפסידים מזה.

אסף לוי: אני מעביר עובדות.

עמית הלוי: כמה אחוזים יש היום שמגדלים - - -?

יעקב מרגי: רגע, תנו לו.

יעקב מרגי: חכו עם השאלות.

אסף לוי: מוצר הביצים הוא מוצר בפיקוח לציבור, ולכן לא ניתן להגדיל את הערך הניתן למגדל, ולכן זה נגזר מהרווח שלו.

אסף לוי: לכן, אנחנו אומרים שכרגע, כל עוד לא מעלים את המוצר המפוקח, הפריון והפדיון של החקלאי בלול ללא כלובים נמוך יותר.

אסף לוי: יחליט לעשות את זה – זו בחירתו להחליט.

אסף לוי: אני רק אומר בפני הוועדה את העובדות.

אסף לוי: אני שם את המספרים על השולחן כדי שחברי הכנסת יידעו.

יעקב מרגי: הפוך, המדינה גם תומכת בו - - -

תמר זנדברג: אני לא מבינה.

יעקב מרגי: תשאלי אחר כך, תני לו לסיים את הסקירה – חבל.

אסף לוי: אני רק שם בפני חברי הכנסת את הנתון שלייצר בלולים ללא כלובים, וכאשר אני פודה את אותו ערך - - -

תמר זנדברג: אמרת, בסדר.

תמר זנדברג: תתמקד במכסות בסעיף 5.

אסף לוי: בסעיף 5 המכסות החדשות – כרגע התעדוף ללולים ללא כלובים זה 30%, זה לא 100%.

אסף לוי: מתוך ה-160 מכסות חדשות שמנותקות לגמרי מהמכסות הקיימות, חבר הכנסת הלוי, וזה לא מתחרים האחד על השני, יש מגדל קיים ומגדל חדש - - -

עמית הלוי: וזה גם לא מותנה במילוי המכסות הקיימות.

יעקב מרגי: לא מותנה, זה מופרד לגמרי.

אסף לוי: לא מותנה בכלום, מופרד לגמרי.

אסף לוי: גם הוועדה והכנסת יכולה להחליט את זה כן ואת זה לא.

תמר זנדברג: זה ניסוח חדש?

אסף לוי: לא, זה קיים.

מרב תורג'מן: אני אפנה אותך, חברת הכנסת זנדברג.

תמר זנדברג: אני לא מבינה.

תמר זנדברג: אבל אנחנו מדברים על מכסות שמעבר למכסה שמתמלאת, לא כל מכסה חדשה.

יעקב מרגי: תעשו לי טובה, תנו לאסף להסביר את כל ההתייחסות ולסיים.

יעקב מרגי: אם יהיו אחר כך שאלות, אהיה נדיב.

אסף לוי: בעמוד 9, בסעיף (ז)(1), במידה והביקוש עולה על ההיצע של המכסות, וזה לרוב הזמן, כתוב במפורש: "תחילה תיקבע מכסה למגדלים שייצרו את מלוא מכסתם בלול בלא כלובים.

אסף לוי: מספר המכסות שייקבע כאמור יהיה בהיקף של עד 30% מהמכסה שנקבעה לאותה פסקה.

אסף לוי: ".

אסף לוי: לכן, מאחר והמשרד יודע - - -

תמר זנדברג: זה רק במידה וזה עולה על הביקוש.

אסף לוי: לא, זה עולה מהביקוש מלכתחילה.

אסף לוי: אנחנו יודעים שיש עודף ביקוש על המכסות האלה.

אסף לוי: ואם ירצו, נגיד 30%.

אסף לוי: קודם כול אנחנו רוצים לתת את המכסות החדשות.

אסף לוי: אם אין ביקוש ללולים ללא כלובים אז אני חושב שאפשר לאפשר את זה גם בלולים עם כלובים כתנאי, כי אנחנו רוצים את הביצים ואנחנו רוצים לחזק את ההתיישבות.

אסף לוי: אמרה חברת הכנסת מארק: תן להם לבחור.

אסף לוי: פה אנחנו נותנים להם לבחור.

אסף לוי: אמרנו לפחות 30% - מי שיבחר ללא כלובים, אנחנו נותנים לו תעדוף כי הוא הראשון שנכנס להגרלה.

יעקב מרגי: אני כבר אומר לך, אסף, תתכונן לזה שיהיה אחוז גבוה יותר.

תמר זנדברג: אני מצטערת, לא הבנתי.

תמר זנדברג: אתה אומר בתוך הדברים דבר והיפוכו.

תמר זנדברג: יש מכסות קיימות.

תמר זנדברג: אנחנו עכשיו דנים במכסות חדשות.

תמר זנדברג: הבקשה שלנו הייתה שכל מכסה חדשה תופנה ללול ללא כלובים.

תמר זנדברג: מצד אחד, השאלה של חבר הכנסת הלוי – אמרת שכך יהיה.

תמר זנדברג: מצד שני, אתה אומר שרק אם יהיה עודף ביקוש, ואתה אומר שגם כך יש עודף ביקוש אבל אלא אם במכסות הישנות זה עניין של מחיר וזה לא עניין שלך.

תמר זנדברג: כלומר, זה לא אם יהיה, זה רק כן אם יהיה עודף ביקוש.

אסף לוי: אני מדבר רק על ה-160 מכסות חדשות.

אסף לוי: שימי בצד את כל ה-3,000 מגדלים - זה לא קשור.

אסף לוי: מבין המבקשים למכסות חדשות – זה הרעיון.

אסף לוי: רק מתוך המבקשים למכסות חדשות.

מרב תורג'מן: זה מאוד פשוט.

מרב תורג'מן: תקנה 5 קובעת מכסות חדשות – שוועדת המכסות תקבע עד 160 מכסות אישיות בהיקף של 500,000 ביצי מאכל כל מכסה.

מרב תורג'מן: מתוך ה-160 מכסות האלה, שמחולקות לפי קריטריונים שקובעים בתקנה הזו, מתוך הסך הכול, 30% יהיה המינימום לגידול בלולים ללא כלובים.

מרב תורג'מן: זה לא מנותק מהביקוש, זה לא משנה.

מרב תורג'מן: הם טוענים שאת כל ה-160 הם מחלקים.

תמר זנדברג: זה ה-30% הראשונים?

מרב תורג'מן: כן, בוודאי.

אסף לוי: כן, חד משמעית.

תמר זנדברג: איפה זה כתוב?

אסף לוי: כתוב שקודם כול 30%, ומי שלא זכה ב-30% הולך להגרלה אחרת, וגם הוא יוכל ל - - - בלול ללא כלובים.

טל גלבוע: אנחנו היום יודעים שלנפש, לצורך העניין, מייצרים 252 ביצים - - -

אסף לוי: לא, זה הביקוש למכסה חדשה, זה לא הביקוש לביצים.

אסף לוי: זה סך הכול המבקשים לקבל מכסה חדשה.

עמית הלוי: כלומר, כל אחד יכול לבקש – זה לא משנה.

עמית הלוי: אדוני, שאלת הבהרה.

יעקב מרגי: לא, הוא לא יענה לכם.

יעקב מרגי: אתם לא הבנתם ואתם רוצים הבהרה, ולא מבינים עוד ורוצים עוד הבהרה על מה שלא הבנתם.

יעקב מרגי: חכו עד הסוף ועד שייגמרו דברי ההסבר.

יעקב מרגי: מספיק, אי אפשר לנהל דיון כך.

יעקב מרגי: אם אתם רוצים לעשות פיליבסטר אז תהיה גבר ותגיד פיליבסטר - זה מה שאתם עושים.

יעקב מרגי: אף אחד לא צדיק מהשני פה.

יעקב מרגי: יש פה שתי תפיסות: הכול או לא כלום או שיפור הכי מאוזן שיכול להיות.

יעקב מרגי: אני אלך על השיטה המאוזנת.

יעקב מרגי: אני מבקש שאף אחד לא יפריע לו.

אסף לוי: במענה לשאלתו ולהערתו של ידידי מוטי אלקבץ לסעיף (ג) למקום הגידול – הסעיף מפנה לסעיף שאומר את מה שהוא ביקש, ולכן אין צורך לעשות את התיקון שהוא מדבר.

אסף לוי: תקנה 5(ב)(4)(ג) אומרת בדיוק את מה שהוא מבקש – לייצר בלול באותה מועצה אזורית, ולכן זו התשובה.

אסף לוי: יש לו אפשרות של (ב) או (ג).

יעקב מרגי: אסף, נגמר הדיון.

יעקב מרגי: ביקשתי לשנות שלושה דברים ואני רוצה את התייחסותך.

יעקב מרגי: ראשית, הסוגיה של האישורים של השירותים הווטרינרים לגבי לולים ישנים.

יעקב מרגי: תפנה אותי לסעיף הנכון.

מרב תורג'מן: אם אני מבינה נכון, אתה מדבר על תקנה 8(ז).

יעקב מרגי: כן.

יעקב מרגי: אסף, יש למגדלים חשש.

יעקב מרגי: עד היום הובן שכל המכסות החדשות הולכות לפי ההוראות החדשות ושאין חזרה.

יעקב מרגי: כל המכסות החדשות לא מיועדות ללולים הישנים, אמת?

אסף לוי: אמת.

יעקב מרגי: יפה, נקודה - על זה לא צריך הבהרות.

יעקב מרגי: החשש של המגדלים הוא שב-4% תוספת שלהם, יבואו השירותים הווטרינרים וימצאו פרשנות בסעיף הזה ולא יאשרו את ההגדלה של ה-4%.

יעקב מרגי: אנחנו רצינו ניסוח שיאמר שיש תמונת מצב, שגם המגדלים יודעים אותה, של ה-capacity של כל לול, והשירותים הווטרינרים צילמו מצב.

יעקב מרגי: אני רוצה שבתקנה יופיע ניסוח: על סמך המידע שהיה.

מרב תורג'מן: אם אני מבינה נכון, התיקון שאתה מציע לתקנה 8(ז) הוא: ובלבד שניתן אישור מאת מנהל השירותים הווטרינרים ובריאות המקנה במשרד החקלאות ופיתוח הכפר או מאת מי שהוא הסמיכו לכך כי הלול עומד בדרישה האמורה, וכל זאת בהתאם למידע שנמצא בידיו עד למועד מתן האישור.

רם בן ברק: זאת אומרת שהשירות הווטרינרי לא יוכל לפסול את התוספת אם הלול לפני התוספת עמד בקריטריונים – בסדר גמור, תיקון חשוב מאוד.

מרב תורג'מן: נכון.

מרב תורג'מן: להבנתי, יש מידע שהצטבר בידי השירותים הווטרינרים ועל סמך אותו מידע הם יוכלו לפעול.

אסף לוי: קודם כול, אני מבקש לחדד שהסעיף הזה מתייחס לשני סוגים של לולים: ללול שאינו עומד בדרישות ולול שעומד בדרישות הווטרינריות וכבר חייב לגדל ב-750.

אסף לוי: גם פה אני מקווה שהמגדלים מקבלים את זה שלול שכבר עומד ב-750 לא יכול לרדת אחורה, ולכן לא - - - מרב, האם הסיפה של ה-750 נשאר?

מרב תורג'מן: כן.

אסף לוי: אוקיי, בסדר.

אסף לוי: אלו לולים שהתייחסנו אליהם ב-2016, 2017 וב-2018.

יעקב מרגי: אף אחד לא בא לתקן את הלולים האלה, אנחנו מדברים על הלולים הישנים.

יעקב מרגי: תודה, אז הניסוח הזה.

יעקב מרגי: למי ששאל על התיקון של תקנה 8(ז) – זה הקטע הזה.

יעקב מרגי: אנחנו תיקנו את הניסוח כדי שלא תהיה פרשנות.

יעקב מרגי: השירותים הווטרינרים פועלים על פי חוק, יש להם חוק משלהם והם לא צריכים את התקנות האלה.

יעקב מרגי: יש פרקטיקה בחקיקה שכשמתקנים תקנות אז שתהיה זהות כמו בלשון החוק.

יעקב מרגי: הנה, עשינו כמו לשון החוק והכנסנו פרשנות לפרשנות כדי שלא תהיה אי הבנה.

דן סיידה: אבל לא כולם 750.

יעקב מרגי: לא, זה 350 או אלה שב-2016, 2017 ו-2018 עברו כבר ל-750 - זה חל גם עליהם.

יעקב מרגי: זו סוגיה אחת, האם הנוסח מוסכם עליך?

אסף לוי: אני רוצה דקה לבדוק את הנוסח כדי להבין אותו לעומק.

אסף לוי: אני רוצה להדגיש שהסעיף הזה לא קשור לכל הדרישות של השירותים הווטרינרים, לראשון במרץ שרץ פה.

אסף לוי: הסעיף הזה זה לא להגדיל את הצפיפות בלולים הקיימים.

אסף לוי: כמו שיושב ראש הוועדה חבר הכנסת מרגי אמר, לכל לול במדינת ישראל, השירותים הווטרינרים כתבו capacity.

מרדכי אלקבץ: אסף, למה זה צריך להיות רשום?

מרדכי אלקבץ: הרי זה בחוק.

מרדכי אלקבץ: זה בסמכות שלהם, למה זה צריך להיות גם כאן?

יעקב מרגי: מוטי, הוא ענה לך שזה חייב להיות דומה ללשון החוק.

מרדכי אלקבץ: אבל זה בלשון החוק, למה הוא צריך שזה יופיע גם כאן?

מרדכי אלקבץ: כבוד היושב-ראש, בתקנות אף פעם לא הופיעו השירותים הווטרינרים.

מרדכי אלקבץ: מכסות הן לא מעניינם, עניינם הוא בריאות הציבור ויש להם את זה בחוק.

מרדכי אלקבץ: הם לא צריכים להופיע גם כאן וגם בחוק.

יעקב מרגי: אסף, מה הבעיה להוריד את זה?

אסף לוי: כמו שחבר הכנסת אמר, אנחנו רוצים ליצור אחידות.

אסף לוי: לא יכול להיות שמצד אחד המדינה אומרת לא, ומצד שני נתון לפרשנות, המדינה אומרת: תיתן מכסות.

אסף לוי: לכן, כדי שלא תהיה פה אי בהירות ושייקחו אותנו לכל מיני צעדים, כתוב פה.

מרדכי אלקבץ: - - - זה מופיע.

אבשלום וילן: אסף, המנכ"ל של המשרד כבר - - -, אפשר ללכת לקולא.

יעקב מרגי: ביקשתי לתקן עוד תקנה לגבי המגדלים.

רם בן ברק: אני מסכים עם מוטי שהווטרינריה לא צריכה להיות חלק מהתקנות האלה, מדובר על מכסות.

יעקב מרגי: גם אני מסכים, הלוואי ויכולתי לעשות את זה.

קריאה: למה לא?

יעקב מרגי: חכה, עוד לא אמרנו כלום.

יוראי להב-הרצנו: האם אפשר להתייחס לסעיף 9, בבקשה?

יוראי להב-הרצנו: אני רוצה לשמוע את התשובה שלו לסעיף 9.

יעקב מרגי: עדיין לא סיימתי.

יעקב מרגי: התקנה הבאה היא 7(ד) או 7(ג), אני מדבר על ה-100,000.

יעקב מרגי: לגבי ה-100,000 אני מבהיר באיזה תנאי.

אסף לוי: (ג).

מרב תורג'מן: אבל התיקון הוא ב-7(ד), אתה מפנה ל-7(ג).

יעקב מרגי: התיקון ב-7(ד), תהיו מפוקסים.

יעקב מרגי: אני מבהיר עכשיו ומסביר באיזה תנאי זה יהיה.

יעקב מרגי: המטרה היא הרי שהתמריצים יינתנו רק ללולים ללא כלובים והמטרה והרציונל הזה חייבים להישמר.

יעקב מרגי: כפי שציין דני מספסופה, הם העבירו החלטה לפני שנתיים-שלוש לעבור ללולים ללא כלובים מחוץ ליישוב.

יעקב מרגי: צריך בינתיים להתארגן, לגייס ממון, והם השכירו את המכסות שלהם לבעלי לולים גדולים.

יעקב מרגי: היום הוא השקיע, לא המדינה, מכספו ובנה לול ללא כלובים והוא רוצה להחזיר את המכסה שלו.

יעקב מרגי: לכן, אני חושב שהתמרוץ הזה של 100,000 ביצים יינתן באופן חד פעמי למי שבנה מכספו לול ללא כלובים ורוצה להחזיר את המכסה שלו חזרה.

יעקב מרגי: אין לי עניין לחזק עוד יותר את החזקים כדי שהם יחנקו את השוק.

ניר ברקת: אז לאפשר לכולם לעבור, ללא התנאי הזה.

יעקב מרגי: לא, רק מי שבשלוש השנים האחרונות.

ניר ברקת: תאפשר לו להחזיר את הלול למושב אם הוא מחר רוצה להחזיר.

יעקב מרגי: אתה מבקש עכשיו משהו אחר שלא קשור.

יעקב מרגי: אני לא רוצה להוסיף עוד סייג.

ניר ברקת: לא, אני רוצה להוריד את הסייג.

יעקב מרגי: הסייג כרגע הוא בתנאי שהוא לא משכיר סדרתי, רק בשלוש השנים האחרונות, והוא מחזיר את המכסה שלו ללול ללא כלובים.

יעקב מרגי: מה אתה מבקש?

ניר ברקת: אני מבקש שגם קדימה.

ניר ברקת: בן מושב שהייתה לו מכסה והוא בעת מצוקה העביר אותה ללול גדול והוא רוצה להחזיר אותה גם בשנה הבאה - - -

יעקב מרגי: לא ללול הישן שלו.

ניר ברקת: ברור שלול חדש.

ניר ברקת: כתוב כאן שמי שיקבל את התוספת של ה-100,000 זה רק מי שעשה את רטרואקטיבית.

ניר ברקת: אני רוצה לתת להם תמריץ לעבור ללולים חדשים.

מרב תורג'מן: לא.

אוסנת הילה מארק: לא, זה לא נכון.

יעקב מרגי: אסף, תסביר.

אסף לוי: צודק חבר הכנסת ברקת שבצורה שהסעיף מנוסח כרגע, זה רק מי שעובר לראשונה מלול שאינו עומד בדרישות של רישוי עסקים.

יעקב מרגי: אנחנו באים לתקן את זה.

אסף לוי: נכון, רק חידדתי את מה שאמר חבר הכנסת ברקת אמר ומה שכתוב היום בנוסח התקנה.

אסף לוי: אם חבר הכנסת ירשה לי, יש לנו הצעה לתיקון.

אסף לוי: ההצעה שלנו לתיקון כפופה עדיין לעבודה עם מרב.

יעקב מרגי: ברור, אנחנו מסמיכים אתכם לנסח.

יעקב מרגי: הגעתם להסכמה איזה תקנה מתקנים?

אסף לוי: כן, זה גם וגם.

אסף לוי: אני מקריא שוב את סעיף 7(ג): ועדת המכסות תקבע לבעל מכסה שבשנת התכנון העתיק את הגידול שלו במלואו, לראשונה, מלול שאינו עומד בדרישות האמורות בתקנה 9(ב)(4)(ב) – וכאן זה התוספת החדשה: או מלול העומד בדרישות האמורות שאינו מצוי ביישוב בו נמצא משקו, ובתנאי והמגדל לא קיבל תוספת זו בעבר, ועבר ללול ביישובו ללול ללא כלובים.

יעקב מרגי: מצוין, זה התוספת של ה-100,000.

אסף לוי: אדוני, אסביר בלשון העם.

יעקב מרגי: לא רוצה.

יעקב מרגי: כל פעם שהסברת, הסתבכתי.

מרב תורג'מן: יש תיקון נוסף גם בתקנה (ד), נעשה את ההתאמה.

יעקב מרגי: תעשו את ההתאמה.

יעקב מרגי: לא הבנתי למה ב-160 מכסות אתה מגביל ב-30% ללולים ללא כלובים.

אסף לוי: כי אנחנו ביקשנו.

אסף לוי: כמו שהיושב-ראש אמר, את רומא לא בנו ביום אחד, ורצינו לעשות במהלך כי אנחנו יודעים.

אסף לוי: קודם כול, חייב להגיד שכל מגדל שייבחר לגדל את מכסתו בלול ללא כלובים, יכול לעשות את זה.

אסף לוי: התקנות מחייבות מינימום.

אסף לוי: לכן, כשאנחנו קבענו את המינימום של 30% ללולים ללא כלובים, לנגד עינינו היה גם הרציונל הכלכלי.

אסף לוי: כי לייצר ביצה בלול ללא כלובים, עולה הרבה יותר יקר, וגם להקים את הלול עולה 50 שקלים יותר למטילה וגם העלות השוטפת גדולה ב - - -

תמר זנדברג: מחיר הביצה לא בפיקוח?

אסף לוי: מחיר הביצה בפיקוח.

תמר זנדברג: ומה המחיר?

אסף לוי: אותו דבר.

אסף לוי: לביצת חופש אין מגבלת מחיר מחוץ לתכנון.

אסף לוי: לול מעוף זה ביצה רגילה והיא לא ביצת חופש בתקופת התכנון.

יעקב מרגי: אסף תסביר לי מהבעיה ומה יכול להיווצר בכל משק הלול אם אני מגדיל מ-30% ל-50%.

יעקב מרגי: מה יכול לקרות?

יעקב מרגי: למה זה משנה לך?

אסף לוי: אני לא מתעקש על 30 או 50, אני מקבל את רצון הוועדה.

אסף לוי: אני רוצה שייצרו את המכסות האלה כדי שיחזקו את היישובים ושיהיה פה כוח ייצור.

אסף לוי: אני צריך את הביצים.

אסף לוי: הסכנה היחידה היא שזה לא יהיה כלכלי ולא יקימו את המכסות.

יעקב מרגי: אתה חושש שאם אני מגדיל מ-30% ל-50%, אני עלול ליצור פעולה הפוכה ממה שאני רוצה ולהגדיל את הייבוא.

אסף לוי: יש מצב שהמכסות יינתנו באוויר.

אסף לוי: ייתכן, כי אם זה לא כלכלי וכל עוד המוצר לא בפיקוח ולא מכניסים את התחשיב, - - -

תמר זנדברג: יש מכסות לא מנוצלות בשנתיים האחרונות?

אסף לוי: מכסות חדשות?

אסף לוי: הן בשלבים, הכול חולק.

אסף לוי: קשה להגיד כיוון שלוקח בערך שנתיים להקים לול.

אסף לוי: מקבלים הארכות כי צריך להכין משטח ושירותי בנייה.

עמית הלוי: מה המצב נכון לעכשיו?

עמית הלוי: כמה מכסות מנוצלות נכון לעכשיו?

אסף לוי: היום מתוך סך הכול של הייצור של 2.2 מיליארד, כ-5% מגודלים ללא כלובים.

עמית הלוי: וכל המכסות מנוצלות?

תמר זנדברג: כמה מהמכסות שקיימות לא מנוצלות - - -?

אסף לוי: אין, אין - 100%.

אסף לוי: רק מהחדשות של השנתיים האחרונות - - - כאלה בתהליך.

תמר זנדברג: יש כאלה שהן על המדף ושלא בתהליך - - -?

אסף לוי: הכול הוקצה, אין במדף – הכול בשלבים.

שרן השכל: אם בטוחים שלולים ללא כלובים זה לא כלכלי אז למה שלא נבטל את המכסות על כך?

יעקב מרגי: אסף, שאלתי שאלה ולא ענית לי.

אסף לוי: אפשר 50%.

יעקב מרגי: אני נכנס לחרדות כשאתה נדיב.

יעקב מרגי: אני רוצה לדעת למה אתה נדיב.

מכלוף מיקי זוהר: דרך אגב, נציג מועצת הלול לא מופיע כאן בדיון.

מכלוף מיקי זוהר: לא יכול להיות שנציג מועצת הלול לא יכול להביע את עצמו ושאחד מחברי הכנסת צריך אליו כדי לשמוע אותו.

אוסנת הילה מארק: יש דברים שאנחנו לא מספיק בקיאים בהם, ולכן אנחנו מתייעצים איתם.

אוסנת הילה מארק: תכניסו את ששון.

אוסנת הילה מארק: אחד ייצא, ואחד ייכנס.

יעקב מרגי: נתתי רשות דיבור, הוא לא רצה לדבר.

יעקב מרגי: אני מציע שאחד מהחברים שלו ייתן לו את מקומו ואז אכניס אותו, אין בעיה.

יעקב מרגי: הנה, מוטי יצא לטובת ביטון מהמגדלים.

שרן השכל: אדוני היושב-ראש, אני רוצה להעיר הערה, בבקשה.

יעקב מרגי: כשאגיע לזה, אתן לך – רק שיאפשרו לי.

אוסנת הילה מארק: אדוני היושב-ראש, אם אפשר לתת לששון לדבר לגבי הסיפור של סעיף (ג).

יעקב מרגי: אחר כך נחזור ל-100,000.

יעקב מרגי: ששון לא היה פה והוא לא יודע מה התיקון ולכן הוא לא יודע להתייחס.

יעקב מרגי: זה גם תלוי איך העבירו לו את התיקון.

יעקב מרגי: יש לך חשש לגבי ההגדלה מ-30% ל-50% מהמכסות אך ורק לטובת לולים ללא כלובים ואתה בגלל המציאות מסופק אם תהיה היענות של 50% ואז המכסות האלה יישארו באוויר ויהיה מחסור בביצים.

יעקב מרגי: רבותיי, כבר קרה היה מחסור בביצים, היו דברים מעולם.

יעקב מרגי: ה-160 האלה לא נולדו סתם אלא הן נולדו לאחר שבדקו את הצרכים, ועדיין יש פיקים.

יעקב מרגי: בפיקים יהיה צורך לייבא, אין ברירה, כי אנחנו לא יכולים לתכנן מתי התרנגולת תטיל.

יעקב מרגי: אסף, האם אתה עדיין חושב שב-50% יש סיכוי שה-160 מכסות לא ינוצלו?

אסף לוי: מאחר והסעיף כתוב עד 30 או עד 50, והכוונה לתת לפחות את הסכום הזה, אבל בכוונה כתבנו "עד" – שאם לא יהיה ביקוש למכסות האלה, הן יועברו ללולים - - -

יעקב מרגי: בהגרלה.

אסף לוי: בהגרלה, ואם לא יהיה - - -

יעקב מרגי: אני לא פוחד מהחשש שלך כי יש את המנגנון הזה של ההגרלה ואני מעלה את זה ל-50%.

יעקב מרגי: השאיפה שלי היא שזה יהיה, בעזרת השם, גם 100%.

יעקב מרגי: תיקנו שלושה סעיפים.

שרן השכל: אדוני היושב-ראש, - - -

יעקב מרגי: שרן, אתן לך לדבר.

יעקב מרגי: לא שכחתי אותך, למה את בלחץ?

אסף לוי: אדוני, בשביל הסדר אקריא את הסעיף מחדש עם ה-50 – או שלא צריך.

מרב תורג'מן: לא, אנחנו בתקנה 5(ז)(1) מתקנים כך שבמקום בהיקף של עד 30% מהמכסות יהיה עד 50% מהמכסות.

יעקב מרגי: לגבי התוספת של ה-1,000 – אני חוזר בלשוני ותגיד אם כן או לא ותתקן בהתאם.

יעקב מרגי: לגבי ה-1,000 אמרנו שבעל מכסה שהשכיר בשלוש השנים האחרונות בלבד את מכסתו - - -

אסף לוי: בהצעתי אין מגבלת.

יעקב מרגי: אין מגבלת, עוד יותר טוב.

יעקב מרגי: תודה רבה.

אסף לוי: בנוסח שהקראתי אין מגבלת שלוש שנים, אבל ללול מעוף.

יעקב מרגי: הוא חוזר ללול ללא כלובים.

אסף לוי: במושבו.

יעקב מרגי: במושבו.

ששון גואטה: לא, לא.

יעקב מרגי: תסביר למה לא.

ששון גואטה: אני נציג החקלאים ואני אסביר לך.

ששון גואטה: אנחנו בעד מה שאומר אסף, אבל לא ללולי מעוף כי יש כרגע כאלה בבנייה.

יעקב מרגי: אין, רק לולי - - -, אני לא יכול לעבוד נגד הרציונל של הממשלה.

ששון גואטה: אדוני היושב-ראש, יש חוות שהן לא לולי מעוף שנמצאות בבנייה היום ביישובים.

ששון גואטה: אלו לולים שעומדים בתנאי הרפורמה לרווחת העוף.

ששון גואטה: אם נקבל את התקנה הזו לא יהיה שווה לאנשים לצאת החוצה.

ששון גואטה: אני הרי רוצה לעודד אותם לצאת לאזורי הרפורמה.

אסף לוי: הוא מדבר על המעוף.

יעקב מרגי: כל מושב קיבל החלטה לפי המגמה ולצאת מהמושב לאזור גידול פתוח.

יעקב מרגי: מבחינתו, זה נקרא אזור היישוב שלך.

ששון גואטה: נכון, אבל אסף פה רוצה לעצור אותם כך שרק מי שיוצא ללול מעוף.

יעקב מרגי: לול ללא כלובים.

ששון גואטה: לול ללא כלובים.

ששון גואטה: יש כאלה שהם כבר בבנייה ואו טו טו אמורים לאכלס, והם לולים רגילים עם כלובים.

יעקב מרגי: עם כלובים?

ששון גואטה: יש כאלה כרגע בבנייה.

יעקב מרגי: מי ששם את כספו על קרן הצבי ולא לאיזה כיוון הרכבת נוסעת – שיבזבז, מה הוא רוצה ממני?

יעקב מרגי: אני לא תומך בו.

יעקב מרגי: אני תומך 100,000 למי שקרא את המפה ועשה מה שעשה.

יעקב מרגי: במקום שהממשלה תשים לו כסף, אני שם לו את הכסף הזה בצורה של 100,000 ביצים.

שמעון ביטון: אני גם נציג המגדלים ואני ממושב אביבים.

שמעון ביטון: אני שמח שהדיון הזה הוא די ער וזו כבר הפעם השלישית שהוא מתנהל בחודש הזה.

שמעון ביטון: חברי הוועדה, אין לנו שום התנגדות למעבר ללולי מעבר או ללולי חופש לרווחת העוף, שמצטיירת פה כעדיפה על רווחת המגדלים – כך זה משתמע פה וזה הטרנד.

שמעון ביטון: בואו לא נשכח איפה אנחנו יושבים.

שמעון ביטון: רק 57 שנים אנחנו מגדלים מטילות בגבול הצפון.

יעקב מרגי: מר ביטון, אתה מגדל ואין לי איתך בעיה.

יעקב מרגי: יש לי בעיה עם זה שהשכיר כבר 20 שנה ועכשיו רוצה לחזור ללול הישן שלו כי הוא כנראה מריח את בוא האביב דרך חוק הגליל או חוק אחר ורוצה פתאום לגדל עופות.

יעקב מרגי: המגמה מכאן ולהבא היא הכול ללולים ללא כלובים.

שמעון ביטון: לתוספת של 100,000 ביצים שמתבקשת פה בסעיף 7(ג) יש פה מגמה אחת.

שמעון ביטון: היא נולדה ממקום של לעודד מגדלים לעבור ללולים חדשים משודרגים.

שמעון ביטון: אף אחד לא אמר לנו, למגדלים: תתכננו ותשקיעו רק בלולי חופש.

שמעון ביטון: אנחנו מתכננים לולים כבר שלוש שנים ולקבל היתרים.

שמעון ביטון: היתר הבנייה שמחזיקים היום המגדלים הוא היתר בנייה שניתן אחרי שלוש שנים של מאבקים.

שמעון ביטון: ההיתר הוא ללול חופש או בסוללות.

שמעון ביטון: על מנת לשנות היתר בנייה היום, בעקבות האווירה שנוצרה פה בוועדה, נצטרך לגשת לכל הוועדות התכנון ולשנות את כל ההיתרים מלול סוללות ללול מעוף.

אוסנת הילה מארק: לכן אמרנו שמכאן והלאה.

יעקב מרגי: תוותרו על ה-100,000 – זה או או, ללולים ללא כלובים.

קריאה: אבל אנשים כבר השקיעו מיליונים, אנשים בתוך התהליך.

אוסנת הילה מארק: חבר הכנסת מרגי, אנחנו דיברנו בוועדה הראשונה שרק מי שמגיש עכשיו היתר וקדימה – זה מה שיהיה.

אוסנת הילה מארק: זה מה שאמרנו בפעם הראשונה כשישבנו בוועדה.

אוסנת הילה מארק: אתה לא יכול עכשיו לתקוע אנשים באמצע תהליך - וגם התוספת.

שמעון ביטון: צריך גם להבין שלולי מעוף ולולי חופש מצריכים קרקע נוספת של מעל 30% - 40%.

שמעון ביטון: הרי אם לא נתמודד עם רווחת העוף ועם - - -

יעקב מרגי: ביטון, תודה – הבנו.

עמית הלוי: האם אפשר לדעת כמה אנשים שהגישו היתרי בנייה יש ולא קיבלו את התמריץ הזה?

יעקב מרגי: שמונה וחצי.

יעקב מרגי: תבין, יש את חוק הגליל.

יעקב מרגי: צריך ללמוד את זה, אתם לא מבינים מה יש באוויר.

עמית הלוי: אבל הוא אומר שיש להם היתרי בנייה ביד.

עמית הלוי: לא יודע, אני שם את האוזן פה, אני לא שומע תשובות.

עמית הלוי: אני רוצה לשמוע תשובות.

יעקב מרגי: אני מודיע לכם, אם מישהו יפתח את ה-1,000 – אני לא שם, שיסבלו כל המגדלים, לא יקבלו את ה-4%, ושהטייקונים ממחר ילכו לייבא ביצים, יקבלו מהמדינה צ'ק של עשרות מיליוני שקלים בלי עבודה, בלי סירחון, בלי גידול, בלי סלמונלה, על הגב של הפופוליטיקה שאתם עושים, נקודה.

יעקב מרגי: אבל יש כאלה שמושקעים כבר במיליונים.

יעקב מרגי: אני הבאתי את ה-100,000 תמריץ, זה לא היה בתקנות.

יעקב מרגי: התחייבנו פה שמכאן כל התוספות ללולים ללא כלובים, ואוסנת מארק ישבה עליי.

ששון גואטה: אבל מהשלבים החדשים, לא כאלה שכבר נמצאים בבנייה, כמו שאוסנת אמרה.

רם בן ברק: לול שעדיין לא נפגע וזה רק אישורים, ילכו במטותא לוועדה המחוזית - - - -.

רם בן ברק: אנחנו בעד הרפורמה, אבל רק בעוד 15 שנה – זה לא הולך כך.

יעקב מרגי: לכו לתקן את האישורים, עזבו אותי.

יעקב מרגי: תבנית של 30 ביצים עולה בממוצע 30 שקלים.

יעקב מרגי: המגדל מקבל 11 שקלים במקרה הטוב, כשלא חונקים אותו.

יעקב מרגי: כלומר, הפער הוא בין 30 ל-11.

יעקב מרגי: אם תעשו פוליטיקה זולה, אנעל את הדיון ואין אישור מכסות ואתם נותנים 200 מיליון ביצים, חלקי 30 כפול 19 שקל לארבעה-חמישה אנשים, ועכשיו כל אחד עם המצפון שלו.

יעקב מרגי: זה רוצה למשוך את היריעה לפה והשני לשם.

יעקב מרגי: אני האיש היחידי שמדבר פה על קו המשווה ועל האיזון.

יעקב מרגי: אם אתם רוצים?

יעקב מרגי: תעשו את זה ותתמודדו עם התוצאות שלכם.

יעקב מרגי: תנו דין וחשבון לציבור.

יעקב מרגי: אני אצא ואעשה מסיבת עיתונאים ואני אגיד לאן כל אחד משך את זה.

יעקב מרגי: המגדלים האלה מחכים.

יעקב מרגי: בדיון הקודם דיברה פה מגדלת שמחכה לזה כי זה הפרנסה שלה.

יעקב מרגי: היא אומרת: לכל הרוחות, תאשרו כבר.

יעקב מרגי: אני הולך ומביא 100,000 תמריץ למי שרוצה להפסיק להשכיר את המכסה שלו, והמשרד הלך איתי בנדיבות ושחרר את זה בלי הגבלה ללול ללא כלובים – יש בזה שכל.

יעקב מרגי: אני מגדיל מ-30 ל-50 – יש בזה שכל.

יעקב מרגי: אני לוקח את כל הסיכונים.

יעקב מרגי: האם אתם רוצים עכשיו בתקנות המסכנות האלה לתקן את כל העוולות של משק הלול ?

יעקב מרגי: התחרפנתם?

יעקב מרגי: סליחה על הביטוי.

שמעון ביטון: למה צריך לבדוק את ההיתכנות לביצי חופש?

יעקב מרגי: ביטון, תודה.

מכלוף מיקי זוהר: ראשית, אני חייב לומר שהרצון לעבור מלולי כלוב ללולי חופש הוא רצון מבורך.

מכלוף מיקי זוהר: יש לברך על זה ויש לעשות הכול כדי שזה מה שיקרה.

מכלוף מיקי זוהר: זה טוב לחיות, זה טוב למגדלים, זה טוב לכולם.

מכלוף מיקי זוהר: אבל שמעתי דבר אחד מאוד מאוד הטריד והוא שהתהליך הזה עולה כסף והוא לוקח זמן, זה לא תהליך שאפשר לעשות ברגע, ויש להתייחס לחשש הזה.

מכלוף מיקי זוהר: אולי נחשוב באופן יצירתי על איזושהי הוראת מעבר שלא תקבע שעכשיו צריך לעשות את זה באופן מיידי אלא תוך כדי זמן מסוים.

מכלוף מיקי זוהר: ניתן איזושהי אורכה בזמנים ואולי באמצעותה ניתן מענה ופתרון.

מכלוף מיקי זוהר: כי כרגע הלכה למעשה אנחנו מבקשים מאותם לפתור בעיה שלא ניתנת לפתרון באופן מיידי.

מרב תורג'מן: זה מכסה אך ורק לשנת 2021.

יעקב מרגי: זה חוסר הבנה.

יעקב מרגי: באת בסוף השיעור ולא אפתח את השיעור מחדש.

יעקב מרגי: אני מדבר מדם ליבי, מספיק.

יעקב מרגי: יש פה תיקונים והמשרד בא איתנו.

יעקב מרגי: להזכירכם, רק לפני כמה חודשים היה במשרד הזה מנכ"ל אחר, וכשפגעו לו באגו ושינו לו משהו, הוא לקח את התקנות ושלוש שנים תעתע בכם.

יעקב מרגי: יש פה 4% 110 מיליון לישנים.

יעקב מרגי: דוגרי, - - -.

יעקב מרגי: כל חסידי צער בעל חיים וכולם מעלימים עין.

יעקב מרגי: אני מאמין בתמרוץ מחדש, לשם זה באנו.

יעקב מרגי: יהיה תמרוץ מחדש.

יעקב מרגי: לא 100%, לא כל ה-160 בגלל הרציונל שזו סתם אמירה שלא תהיה לה כיסוי.

יעקב מרגי: אבל הגדלנו ל-50%.

יעקב מרגי: פחדתם מהשירותים הווטרינרים וניסחנו את זה ואמרנו לפרוטוקול.

יעקב מרגי: אוי לאותו שירותים וטרינרים שלא ייתן אישור, אני אתן לו סעד.

יעקב מרגי: היו כאלה שהשכירו את המכסות ורוצים לחזור לגדל במשק בלול ללא כלובים, שכנעתי שיקבלו 100,000.

יעקב מרגי: עכשיו אתם רוצים ללולים ישנים?

יעקב מרגי: מספיק.

קריאות: לא, לא.

יעקב מרגי: אולי הדרך של מתן כהנא יותר קלה – נבטל את התכנון, וזהו.

יעקב מרגי: שרן השכל, בבקשה.

שרן השכל: אדוני היושב-ראש, תודה רבה.

שרן השכל: ברור לי שאתה בין הפטיש לסדן ושאתה מנסה להביא פתרון גמיש בין כולם, בין המדינה לבין החקלאים לבין הציבור לבין בעלי חיים.

שרן השכל: ברור שאנחנו צריכים להגיע לאיזשהו פתרון.

שרן השכל: אנחנו לא הולכים לקיצוניות כמו שנציגת ראש הממשלה טל גלבוע אמרה לפני כן.

שרן השכל: בואו נאמר את האמת, אם זה היה תלוי בה היא הייתה מבקשת לאסור לחלוטין גידול תרנגולות לביצים.

שרן השכל: עם זאת, היא עדיין מגיעה באיזושהי צורה ומייצגת איזשהו עניין לרווחת בעלי חיים – לא לאסור ולא איזושהי אידיאולוגיה קיצונית, כפי שאתה קראת לזה קודם, בין אם זה מבחינה כלכלית ובין אם זה מבחינת רווחת בעלי חיים.

שרן השכל: ההצעה להעביר את המכסות שלא נזדקקו להן מלולים ללא כלובים לאלו עם כלובים היא פשוט למחוק לחלוטין את כל עבודת הוועדה.

יעקב מרגי: שרן, זה צרות של עשירים ואני לא שם עכשיו.

יעקב מרגי: אני מבין אותך, את צודקת, אבל האם נשאיר את המדינה ללא ביצים ונביא אותן ממדינות שאין עליהן כלום?

שרן השכל: אף אחד לא אמר מדיניות שלא יהיו ביצים.

יעקב מרגי: אם את רוצה שאני אחסום את זה שאם לא נוצלה מכסה, היא תעבור רק ללולים שלא קיימים עדיין - - -.

יעקב מרגי: יש 160 מכסות עכשיו, 80 מיליון ביצים, שאני רוצה לתת אותן.

יעקב מרגי: הלוואי ואסף היה אומר לי שהוא מאמין שיש היענות של 100% - הייתי עושה תנאי היום: כל ה-160 מכסות ללולים ללא כלובים.

שרן השכל: כשאני רוצה לגדל לול ללא כלוב ואני צריכה את המכסה, מי מאשר את המכסה?

שרן השכל: מועצת הלול.

שרן השכל: מה האינטרס של מועצת הלול אם לא לבוא ולסייע לאלו שמקורבים אליה?

שרן השכל: קח דוגמא פשוטה.

שרן השכל: החקלאי רפי דיין כבר שלוש שנים מבקש מכסת ביצים ללול ללא כלוב.

שרן השכל: אתה יודע מה עונים לו? - - -

יעקב מרגי: איפה הוא גר?

שרן השכל: למה לא נותנים?

שרן השכל: מה עם חקלאים אחרים שמבקשים ולא נותנים להם?

יעקב מרגי: חקלאים - אין דבר כזה.

שרן השכל: זה כמו לתת לחתול לשמור על השמנת - זה ממש כך.

יעקב מרגי: לא, לא.

שרן השכל: אדוני, לא ביקשתי לבטל את התכנון - - -.

שרן השכל: אבל אם החלטנו שזה הדבר הנכון - - -, עד הסוף.

יעקב מרגי: שרן, תודה.

אריאל קלנר: אדוני היושב-ראש, אני מאוד מעריך את כל המאמצים שלך ואת הרצון שלך להגיע לכאן לתוצאה מאוזנת.

אריאל קלנר: אני חושב שכולנו רוצים להגיע לתוצאה מאוזנת.

אריאל קלנר: כל אחד שם את האיזון במקום אחר.

יעקב מרגי: לא הצלחתי להבין את האיזון שלך, תסביר לנו.

יעקב מרגי: יש כאלה שהוכיחו לי עכשיו שהאיזון שלהם עובר אצל ששון.

אריאל קלנר: אדוני, אני רוצה להציע הצעה.

אריאל קלנר: אין לי עניין להיכנס עכשיו לכל נושא המכסות ולא אתכנן פה עכשיו את כל השוק מהתחלה.

אריאל קלנר: אני חושב שצריך להחריג את הלולים ללא כלובים ממכסות.

יעקב מרגי: נתתי להם 160 מכסות.

אריאל קלנר: למה 160?

אריאל קלנר: למה שתהיה בכלל מכסה?

אריאל קלנר: - - -

יעקב מרגי: הבנתי, הוא רוצה לבטל את התכנון כדי שהיבואנים והטייקונים ינהלו אותנו - -

אריאל קלנר: לא בשביל היבואנים והטייקונים.

אריאל קלנר: אני רוצה דבר שיאזן גם בין - - -

יעקב מרגי: - - ואני אפקיר את כל יישובי הגבול, והחקלאים יפקירו - - -

אריאל קלנר: ממש לא, ממש לא.

קריאה: אתה רוצה ששני אנשים יחזיקו את הענף.

אריאל קלנר: הדבר הזה יהיה טוב גם מבחינת צער בעלי חיים, גם לטובת בריאות הציבור, וגם לטובת הצרכן.

אריאל קלנר: אנחנו פה לטובת האזרחים.

קריאות: - - - שאתה תלך לגור באביבים.

יוראי להב-הרצנו: לא קיבלתי תשובה על סעיף 9.

יעקב מרגי: אסף, הוא אומר שהוא לא קיבל תשובה על סעיף 9.

יעקב מרגי: הוא מחכה.

יצחק פינדרוס: ניסיתי להשתתף בכל הדיונים.

יצחק פינדרוס: מכיוון שחברי כנסת נכנסו לבידוד, נאלצתי להיות בוועדת הכנסת ולכן לא הייתי בכל הדיון.

יצחק פינדרוס: אני רוצה לדבר על הבקשה שביקשתי כבר בוועדה הקודמת, ואל תכעס, יעקב.

יעקב מרגי: אני לא כועס.

יעקב מרגי: הלוואי וכל חברי הכנסת בוועדה פה יהיו מנומסים ומתמידים כמוך.

יצחק פינדרוס: בדקתי משפטית על אזור עוטף.

יצחק פינדרוס: בחוק סיוע לשדרות ויישובי הנגב המערבי, שהגישה כנסת ישראל, נכתב:

יצחק פינדרוס: המתקיימים בהם אותם שיקולים ביטחוניים שמתקיימים ביישובי עוטף עזה בשל סמיכותם לגדר המערכת המקיפה את רצועת עזה – זה הרציונל שקבעה הכנסת.

יצחק פינדרוס: הנימוק בהחלטת הממשלה הוא אותו נימוק: במטרה להוסיף ולחזק את החוסן האזרחי בשדרות וביישובי רצועת עוטף עזה הממשיכים לחיות תחת איום ביטחוני.

יצחק פינדרוס: כשאתה בא לכנסת ומבקש מהכנסת להעביר - - - אני מבקש שהיועצת המשפטית תהיה קשובה.

יעקב מרגי: היא תתייחס לזה, ואם זה אפשרי אעשה זאת, אבל זה לא בסעיף של היישובים החדשים.

יצחק פינדרוס: לא יישובים חדשים, מי דיבר על יישובים חדשים?

יצחק פינדרוס: כשאני מתייחס להגדרת עוטף עזה, ובהגדרת עוטף עזה אני מתייחס לשיקולים הביטחוניים שהובילו להחלטת הכנסת באותו חוק, הרציונל שבאותו חוק – זה הכול, זה מה שאני מבקש.

יצחק פינדרוס: שמענו שהייעוץ המשפטי - - - מתנגד.

יעקב מרגי: ישנה הסוגיה של היישובים החדשים.

יעקב מרגי: הם לא נהנו בעשר השנים מההגדרה של יישובים חדשים כי לא חולקו מכסות.

אסף לוי: ב-2017 הם נהנו.

אסף לוי: כשהוחלט לתת מכסות חדשות והם עדיין היו לפי החלטת הממשלה - - -

יעקב מרגי: ב-2018 – 2019 לא נהנו?

אסף לוי: גם לא חולקו מכסות, אין חובה.

יעקב מרגי: עדיין הוא רוצה.

יעקב מרגי: עזוב את עשר השנים.

יעקב מרגי: כשהייתי שר הלכתי לסיור ביישובים האלה ועמדתי עם פניי לכיוון גבול מצרים.

יעקב מרגי: כשהגיעה סופת חול לעברי אמרו לי להסתובב כדי לשמור על עצמי.

יעקב מרגי: הסתובבתי וחטפתי מכה של חול.

יעקב מרגי: גם לא מצאנו את השביל לאחר הסופה כי הוא נעלם.

יעקב מרגי: אמרתי שאני דקה לא חי באזור הזה, תנאי המחייה שם קשים.

יעקב מרגי: מדובר ביישובים חדשים של מפונים ועקורים – וכל אחד עם ההגדרה שלו.

יעקב מרגי: מה הבעיה שלך לתת להם את סוגיית המכסות?

יעקב מרגי: הרי מדובר בלולים חדשים ומשודרגים, מה הבעיה שלך לתת להם התייחסות כמו לעוטף עזה?

יצחק פינדרוס: לפי החוק שהכנסת חוקקה.

אסף לוי: כשאני נותן העדפה בתקנות, אני חייב להיצמד לחוק או להחלטת הממשלה שמסמיכה, ולשאוב את הכוח מתוך ההחלטה.

אסף לוי: לכן, עוטף עזה מוגדר במפורש בהחלטת ממשלה 566 לתת העדפה ליישובי עוטף עזה של עשר מכסות, וכתוב שם בהכרח שזה יהיה ללא כלובים.

אסף לוי: אני חייב להיצמד להגדרה של החלטת הממשלה, אני לא יכול לקחת מפה ומשם – זה לא עובד משפטית.

אסף לוי: חשוב להגיד גם כאן לפרוטוקול, ואמרתי את זה למגדלים ולכל מי ששאל, מכסה חדשה מחויבת להיות מגודלת בלול חדש שהוקם בשנת התכנון וצפונה.

אסף לוי: מכסה חדשה לא יכולה להצטרף ללול קיים.

יעקב מרגי: תודה.

יעקב מרגי: כל 160 המכסות האלה, כולן הן ללולים חדשים - הוא לול קיים שיש לו מכסה.

אסף לוי: אדוני, הם יכולים לגשת במסגרת 15 מכסות של עדיפות לאומית.

יעקב מרגי: זהו, הרי אין גם וגם.

יעקב מרגי: הם נמצאים באזור עדיפות לאומית, הם נהנים מה-15 מכסות.

יעקב מרגי: אין להם מתמודדים גדולים שם.

טל גלבוע: הם 0.3% מהמגדלים.

יעקב מרגי: פינדרוס, תאמין לי שאני יודע.

יעקב מרגי: הם נהנים מאזור עדיפות לאומית במכסות, הם מקבלים.

יעקב מרגי: הרי לא זרקנו הכול.

יעקב מרגי: אם הם מקבלים את זה באזור עדיפות לאומית, מה אכפת לך?

יצחק פינדרוס: השכן לידם בשדרות מקבל - - -

יעקב מרגי: מה אכפת לי מה יש לשכן?

יעקב מרגי: אני שואל אותך שאלה, הוא רוצה הגדלה - - -

יצחק פינדרוס: מי מתמודד מולו על אותם 15?

יצחק פינדרוס: הוא מתמודד מולו.

יצחק פינדרוס: הוא לא יקבל את זה כי הוא מתמודד מולו.

יצחק פינדרוס: הוא מתמודד מולו, אני רוצה שיהיו לו תנאים שווים.

יעקב מרגי: אסף, עוטף עזה יכול להתמודד גם על ה-15 וגם על ה-25?

אסף לוי: לא.

אסף לוי: בתקנות כתוב שהם חייבים לגשת לסעיף אחד נפרד.

אסף לוי: היחידים שיכולים להתמודד גם בסעיף שלהם וגם בעדיפות לאומית זו אוכלוסיית המיעוטים כי להם נתנו - - -

יעקב מרגי: נתנו להם העדפות.

יעקב מרגי: תאמין לי, יש להם.

יעקב מרגי: ישבנו ובדקנו את זה.

יעקב מרגי: תאמין לי שבכל הרפורמות שהעברתי פה בחצי השנה האחרונה, לא היה נושא שישבתי עליו כל כך הרבה כמו בנושא הביצים.

יעקב מרגי: הצלחתם לשגע אותי.

יעקב מרגי: יוראי, מה השאלה על סעיף 9?

יוראי להב-הרצנו: מאחר ומדובר בתקנות שמגדילות מכסות, למה לא להתנות כך שלולן יגדל את מכסתו בלול אחר והלול האחר יהיה לול מעוף?

יצחק פינדרוס: כל צמודי הגדר בצפון ובדרום בסעיף הזה.

אסף לוי: נושא מקום הגידול למגדלים קיימים – מגדלים חדשים מחויבים לפי סעיף 5, מה שתיקן היושב-ראש, לפחות 50% בלולים ללא מעוף.

יצחק פינדרוס: אם לא פותרים את זה, אני נגד.

יצחק פינדרוס: רק לולי חופש.

קריאות: רק לולי חופש, מה הבעיה?

קריאות: אתה לא מכיר את התקנות.

יצחק פינדרוס: לא מכיר?

יעקב מרגי: ביטון, מוטי, אוציא אתכם.

יעקב מרגי: מה אכפת לכם מה הוא אומר?

יעקב מרגי: הוא חבר כנסת, מותר לו להגיד.

יעקב מרגי: אתה לא יכול להתנפל ולקפוץ עליו.

שמעון ביטון: 15 שנה ועדת הכלכלה מעולם לא התעללה בחקלאים כך.

שמעון ביטון: על מה אתם מדברים?

שמעון ביטון: מה יש לנו?

שמעון ביטון: העופות – זה מה שחשוב?

שמעון ביטון: מה איתנו?

שמעון ביטון: - - - שנה אני בגבול, על מה אתם מדברים?

שמעון ביטון: העופות יותר חשובים היום מאיתנו?

שמעון ביטון: תביא חיילים גם כן מטורקיה.

שמעון ביטון: יותר זול לשים חיילים בגבול.

שמעון ביטון: על מה אתם מדברים בכלל?

שמעון ביטון: אתם רוצים ש - - -

יעקב מרגי: ביטון, אתה רוצה להירגע בחוץ?

רם בן ברק: אני חייב תשובה ליוראי.

רם בן ברק: 50% ממכסות חדשות זה - - -

יעקב מרגי: יוראי, קיבלת תשובה?

יוראי להב-הרצנו: לא קיבלתי תשובה.

יעקב מרגי: לא חייב, ממילא אתה מצביע נגד.

יעקב מרגי: אם נשכנע אותך, תצביע בעד?

יוראי להב-הרצנו: כן.

יעקב מרגי: תסביר לו, בבקשה.

קריאה: מה ההגדרה של מגדלים חדשים?

אסף לוי: שלא גידל ביצה עד שנת התכנון ו - - -

קריאה: אדוני, אני רוצה שגם ההצעה שלי תעלה להצבעה.

יוראי להב-הרצנו: לא קיבלתי תשובה על סעיף 9.

יעקב מרגי: נגמר.

יעקב מרגי: אני לא יודע מה אתה רוצה מסעיף 9, אבל לא משנה.

יעקב מרגי: ניר, בבקשה.

ניר ברקת: אני רוצה לבקש שוב לבחון אופציה - - -

יעקב מרגי: אסף, ניר ברקת דיבר איתך?

יעקב מרגי: זה מקובל עליך?

יעקב מרגי: תסביר לי למה אתה מוכן.

יוראי להב-הרצנו: אני מבקש התייעצות סיעתית.

אסף לוי: להזכירכם, התקנות הן תקנות שנתיות ל-2021 והן לא אומרות כלום על מה שיהיה ב-2022.

אסף לוי: התוספת של ה-100,000 זה רק מי שעומד בכלל ובתנאי בשנת 2021 שהוא יבקש לגדל את המכסה בלול חדש.

אסף לוי: לכן, מה שנאמר פה על-ידי המגדלים – מה שהיושב-ראש ביקש, ואם הוא מוכן, זה החלטת של היושב-ראש להוריד את הדרישה ללולי מעוף ב-2021 – זה לבקשתו.

אסף לוי: זה מה שהם מבקשים.

יעקב מרגי: האם אתם חיים עם זה?

קריאה: כן.

יעקב מרגי: מי ענה כן?

קריאה: אני.

יעקב מרגי: אתה יודע שזו התחזות?

יעקב מרגי: אני שאלתי את המשרד.

יעקב מרגי: אנחנו מוכנים, תראי איך אפשר לתקן את הנוסח.

יעקב מרגי: מה הנוסח?

יעקב מרגי: 100,000 ביצים – שייקחו אותם חד-פעמי ונגמור עם זה, זהו – כדי שלא יגיד שהתעללנו בו.

יעקב מרגי: אבל תבקש סליחה בסוף.

שמעון ביטון: עכשיו אני מתנצל אם פגעתי במישהו, אבל אנחנו נמצאים פה ומדברים מדם ליבנו.

יעקב מרגי: ביטון, אני מבין - אין לי זמן.

יעקב מרגי: אתה רוצה כסף לעבוד?

שמעון ביטון: אני רוצה להמשיך לחיות היכן שאני גר.

שמעון ביטון: אני אוהב את המקום הזה, אבל אל תיתנו עדיפות לחיות על פנינו.

שמעון ביטון: אם אנחנו מציקים כשאנחנו גרים שם אז תפנו אותנו ותביאו את החיות לשם.

יעקב מרגי: ביטון, נראה לי שאתה לא רוצה את המכסות ואת ההגדלה.

קריאה: אדוני היושב-ראש, תודה רבה.

קריאה: עשית פה צדק.

יעקב מרגי: תודה, נגמר.

יעקב מרגי: עכשיו הליכוד נרגע?

רם בן ברק: אדוני, אני רוצה לשאול שאלת הבהרה.

אריאל קלנר: כל מה שביקשתי זה מה שביקשתי קודם.

אריאל קלנר: אני מבקש מאדוני שגם ההצעה שלי - - -

יעקב מרגי: לא הצלחתי להבין מה ההצעה שלך.

אריאל קלנר: ביטול כל נושא המכסים - - -

יעקב מרגי: לא יהיה.

יעקב מרגי: אתה יכול להגיד מה שאתה רוצה, לא יהיה.

אריאל קלנר: להצבעה.

יעקב מרגי: לא יהיה.

יעקב מרגי: אתה יכול להצביע נגד, תצביע נגד.

אריאל קלנר: אני יכול להביא להצבעה.

יעקב מרגי: לא מעמיד להצבעה.

יעקב מרגי: האם תגיד לי איך לנהל את הדיון?

יעקב מרגי: האם חדשים מקרוב באו?

אריאל קלנר: אני יכול להעלות את זה להצבעה או לא?

יעקב מרגי: לא, זה תקנות.

יעקב מרגי: אתה יכול להצביע בעד או נגד.

יעקב מרגי: אפילו הסתייגות אין.

יעקב מרגי: אתה יכול להגיש רוויזיה, אתן לך את כל הכללים שעומדים לרשותך בתקנון – בכייף.

יעקב מרגי: אני נהנה גם כשמביסים אותי, אבל אני פועל לפי התקנון.

יעקב מרגי: רק לולים ללא כלובים.

קריאות: איפה זה כתוב?

יעקב מרגי: אסף, לולים חדשים שנבנים ב-2021, ייהנו ממכסה חדשה אם הם יהיו ללא כלובים?

אסף לוי: מכסה חדשה – אמרנו 50% ללול ללא כלובים.

יעקב מרגי: 50% - הגדלנו את זה.

רם בן ברק: האם אפשר לבנות בשנת 2021 לולי כלובים?

אסף לוי: זה מה שביקשתם עכשיו, את ה-100,000 ביקשתם שנאפשר בלולים ללא כלובים.

אסף לוי: - - -

רם בן ברק: זו לא השאלה, השאלה היא האם אפשר לבנות לול חדש של כלובים?

אסף לוי: כן – חדש, בטח שכן.

יעקב מרגי: הרי אם מעכשיו והלאה זה רק לולים ללא כלובים, היינו משנים ל-100% כי זה מכסות חדשות.

תמר זנדברג: לא 100%, יש פה בלבול.

תמר זנדברג: .

תמר זנדברג: זה עד 50% מעבר ל-160 שכבר נתת.

יעקב מרגי: לא, לא.

יעקב מרגי: יש 160 מכסות חדשות - - -

תמר זנדברג: חברים, מהות התקנות האלה זה מכסות חדשות ללול ישן.

יעקב מרגי: לא.

תמר זנדברג: כן – זה מהות התיקון.

תמר זנדברג: זה מה שאתם אומרים, מעבר - - -, אחרת לא היינו כולנו - - -

יעקב מרגי: לא, אסביר.

יעקב מרגי: יש 160 מכסות חדשות מיועדות למבחני תמיכה שנכתבו כאן בתקנות האלה – למי הם יינתנו.

יעקב מרגי: הם כתבו בהתחלה עד 30% ואנחנו שינינו ותיקנו את זה עד 50% ללולים ללא כלובים.

אוסנת הילה מארק: אפשר להגדיל את זה ליותר מ-50%.

יעקב מרגי: אם יהיה ביקוש.

יעקב מרגי: אם תגידי לי שיש ביקוש אני אשמח לשים 100%.

יעקב מרגי: מה שלא, עובר ללולים עם 750 סמ"ר.

יעקב מרגי: זה לא ה-350 הישנים - הלולים המשודרגים.

יעקב מרגי: סדרנים, אם תהיה הפרעה הכי קטנה בשלב ההצבעה, כל האורחים ייצאו החוצה ויישארו פה רק חברי כנסת.

רם בן ברק: רק שיהיה רשום בפרוטוקול ש-50% מהמכסות החדשות חייבות להיות בחופש.

רם בן ברק: אסף, תגיד לפרוטוקול את העניין הזה של 50% ללולי מעוף.

יעקב מרגי: אסף, לאיזה הבנה הגעת איתם?

אסף לוי: מדובר על מקרה קצה של קצה והניסיון שלנו מראה שלא הגענו למצב הזה.

אסף לוי: חברי הכנסת חוששים שבמידה ואין מעבר ל-160 מכסות, אז הכלל של ההגרלה וההעדפה ללולי מעוף כביכול מתייתר.

אסף לוי: זה משהו היפותטי, אבל אם זה מרגיע את חברי הכנסת אין התנגדות ש - -

אסף לוי: לא, אין התנגדות שיהיה כתוב שבמידה ויש פחות מ-160 מבקשים, 50% יינתנו למגדלי מעוף.

יעקב מרגי: בכל מקרה.

יעקב מרגי: עכשיו אתה איתי?

תמר זנדברג: בכל מקרה 50% - הללויה.

אסף לוי: בכל מקרה - עד 50%.

יעקב מרגי: אסף, אני חוזר לתקנה 8(ז).

יעקב מרגי: אם השירותים הווטרינרים פועלים מכוח חוק השירותים הווטרינרים ויש להם את כל הסמכויות, למה אתה מכניס לי את זה בתקנות?

יעקב מרגי: אני אגיד לך מה החשש של המגדלים.

יעקב מרגי: אתה מכניס אותם לתהליך של תכנון ובנייה בקטע הזה.

יעקב מרגי: אתה אומר שלא, אבל הם חוששים מזה.

יעקב מרגי: האם זה בנפשכם – כן או לא?

יעקב מרגי: הייתם נדיבים היום, בואו נשחרר את העגלה מהבוץ.

אסף לוי: יש לנו עוד דברים שהיינו נדיבים והסכמנו עם המגדלים שנתקן.

יעקב מרגי: אני יודע.

אוסנת הילה מארק: במסגרת הנדיבות.

אסף לוי: אנחנו אומרים שהסעיף הזה לא קשור לאגרת ולא קשור לתכנון ובנייה ולא קשור לרישוי עסקים.

אסף לוי: הגדרנו את הסעיף הזה רק לגבי הצפיפות – שלא תוגדל מעבר ל-capacity שרשומה בשירותים הווטרינרים.

אסף לוי: ה –capacity רשומה אצל השירותים הווטרינרים ולכן הם אלה שצריכים לבדוק את זה, ולכן אנחנו מבקשים.

יעקב מרגי: למה זה מופיע לי פה?

שמעון ביטון: למה בתקנות?

יעקב מרגי: ביטון, אני אוציא אותך.

יעקב מרגי: זו הפעם האחרונה שאני מזהיר.

יעקב מרגי: סדרנים, תוציאו מייד את האורחים שמפריעים.

אסף לוי: אדוני, קודם כול, אני מבקש לתת רשות דיבור לד"ר רם כץ שנמצא בזום.

אסף לוי: לנו חשוב לעשות את ההקבלה בין הדרישות מכוח חקיקה אחרת וסמכויות שיש לשירותים הווטרינרים.

אסף לוי: מהוועדה עולה פה לא פעם, לא פעמיים ולא שלוש, החשיבות לרווחת בעלי חיים והצפיפות, ולכן חשו4ב לנו לשמור על הצפיפות בלולים.

אסף לוי: בכל לול היום יש את capacity הרשומה.

אסף לוי: לא רוצים להגדיל את הייצור בלולים הקיימים מעבר ל- capacity הרשומה.

יעקב מרגי: אתם לא רוצים למחוק את הסעיף הזה?

יעקב מרגי: אני רוצה לשמוע חד וחלק.

אסף לוי: אנחנו מעדיפים שלא למחוק.

יעקב מרגי: מה זה "מעדיפים"?

יעקב מרגי: ואם אני אאלץ אותך?

אוסנת הילה מארק: כן.

אוסנת הילה מארק: קצת לחץ פיזי מתון, זה יקרה.

אסף לוי: אני אבקש לעצור להתייעצות.

יעקב מרגי: עם מי?

אסף לוי: במשרד החקלאות.

יעקב מרגי: אני לא רוצה להמר על זה, אני יודע מה יהיה.

אסף לוי: אני צריך שתי דקות.

יעקב מרגי: תתייעץ עכשיו.

יעקב מרגי: היה פה דיון עמוק וטעון כי כשיש כסף יש יצרים, אבל הבאנו מקצה שיפורים לכולם.

יעקב מרגי: אין צד אחד שיושב סביב השולחן הזה שלא קיבל מקצה שיפורים.

יעקב מרגי: ד"ר רם כץ, בקצרה.

יעקב מרגי: תתייחס רק לזה.

רם כץ: אבל יש לי עוד דברים, כבודו.

יעקב מרגי: ניפגש, יהיה לנו עוד זמן.

יעקב מרגי: אנחנו לא הולכים הביתה.

רם כץ: ככל שהתקנות מתייחסות למקום הגידול ומקום הגידול הוא תחת פיקוח של השירותים הווטרינרים, ומתנים תנאים, יש מקום כן לציין את זה – שלא מצד אחד יהיה כתוב: מקום הגידול בלולו של המבקש, או משהו כזה, ואחר כך הוא לא יכול לגדל במקומו.

רם כץ: התוספת הזו - - -

יעקב מרגי: רם, אבל אתה יודע שאתה שואב את הכוח שלך מחוק אחר, אתה לא צריך את התקנות האלה.

רם כץ: אני מבין, אבל לדעתי זה לא תקין שמצד אחד יהיה כתוב שהוא יכול לגדל במשקו, ובתקנה אחרת הוא לא יכול לגדל במשקו.

רם כץ: אני חושב שהתוספת הזו, שזה לפי הכמות שהוא יכול לאכלס לפי קיבולת הלול שיש בשירותים הווטרינרים, עונה על הדבר הזה.

רם כץ: למה לא להוסיף את זה?

יעקב מרגי: ידידי, יש עוגה טעימה אבל לא אסתטית.

יעקב מרגי: אנחנו מבקשים שהפעם, כדי להרגיע אותם שאתה לא הולך לעשות אליהם סיבוב, היא לא תהיה אסתטית אבל היא תהיה נכונה.

רם כץ: אבל איזה סיבוב יש פה?

רם כץ: הרשימה הזו קיימת.

יעקב מרגי: היא קיימת, תעבוד לפיה.

יעקב מרגי: אתה לא צריך את התקנות.

יעקב מרגי: תודה.

יעקב מרגי: מר נחמיאס, בבקשה.

רועי נחמיאס: שלום, תודה ליושב-ראש על זכות הדיבור.

רועי נחמיאס: אני מייצג קבוצת מגדלים ממושב כרם בן זמרה, שהגיל הממוצע שלהם הוא 65.

רועי נחמיאס: הקבוצה הזו היא בעלת חווה ששימשה בעבר לגידול רבייה ופטם בלולי רצפה, ושישה מגדלים מהקבוצה הגרילו מכסות קול קורא בשנים האחרונות.

רועי נחמיאס: אנחנו התאגדנו ובנינו לול מעוף לתפארת.

רועי נחמיאס: הלול הזה הוא מודל למגדלים אחרים באזור.

יעקב מרגי: מה אתה מבקש?

יעקב מרגי: אין לי זמן.

רועי נחמיאס: אתם העליתם פה בדיון חשש שאם יוקצו מכסות חדשות ללולים ללא כלובים, לא תהיה דרישה.

רועי נחמיאס: אני מוכן להתחייב שברגע שאתם תפתחו את זה ותתנו לאנשים להתמודד לגדל בלולים ללא כלובים, המכסות האלה יאוכלסו וימוצו במלואן.

רועי נחמיאס: לנו יש עוד שני מבנים של לול שבחודש יוני יהיו מוכנים לקלוט עוד 12 מכסות של קול קורא במבנה של לולים ללא כלובים.

יעקב מרגי: הבנתי, תודה.

יעקב מרגי: יהיו עוד דיונים על כל תכנון ענף הלול.

יעקב מרגי: משרד החקלאות, מה העמדה?

אסף לוי: קודם כול, אני מבקש להבין מה ההתנגדות הגדולה אם גם כך יש להם כוח מחקיקה אחרת בסעיף הזה.

אסף לוי: אני מחדד שוב שהסעיף הזה הוא רק לצפיפות ולא לשום דבר אחר.

אסף לוי: אם המילים "שירותים וטרינרים" הן מילות גנאי, והן לא, אז - - -

יעקב מרגי: זה לא גנאי.

אסף לוי: קודם כול, אני מבקש שד"ר רם כץ יגיד את עמדתו.

יעקב מרגי: הוא דיבר כשלא היית פה והוא אמר מה דעתו.

יעקב מרגי: הוא חושב כמוך שצריכה להיות אחידות.

שמעון ביטון: אין ספק שאנחנו נותנים לשירותים הווטרינרים לאכוף את ה-350 גודל מחיה ו-750 בלולים חדשים.

שמעון ביטון: השירותים הווטרינרים ממילא אוכפים את גודל המחיה של 350 בלולים ישנים ואת ה-750.

שמעון ביטון: אין צורך בזה בתקנות.

אוסנת הילה מארק: אין לו בעיה והוא אומר שהוא לא מתנגד.

אסף לוי: לא נכון, לא אמרתי שאין לי בעיה.

אסף לוי: לא להכניס לי מילים לפה.

אוסנת הילה מארק: אם אתה אומר שממילא זה לא מפריע וזה לא כזה, אז מה הבעיה?

אוסנת הילה מארק: תשחררו אותנו מזה.

יעקב מרגי: אסף, כולם פה לחוצים.

יעקב מרגי: תגיד לי טלגרפית את התיקונים אליהם הגעת עם המגדלים.

אסף לוי: יש בעיה גדולה, צריכה להיות אחידות בעבודת הממשלה.

יעקב מרגי: אתה צודק, אסף.

יעקב מרגי: אבל בוא - - -

אסף לוי: קודם כול, יש סעיפים שסגרנו בינינו.

אסף לוי: להציע את העשר מכסות?

יעקב מרגי: כן.

מרב תורג'מן: אתה מדבר עכשיו מלבד שלוש התיקונים שאנחנו דיברנו עליהם: 8(ז), 7(ד) וסעיף 5 – במקום 30 – 50.

מרב תורג'מן: מעבר לכל אלה יש - - -

אוסנת הילה מארק: זה לא 7(ד), זה 7(ג).

מרב תורג'מן: (ג) ו-(ד).

יעקב מרגי: תעבור על התיקונים לפי הסדר, אני רוצה להצביע על כל התקנות במכה אחת.

אסף לוי: אדוני, אני עושה לפי הסדר.

אסף לוי: טיפה סבלנות כי אני רץ פה בכמה נוסחים.

אסף לוי: קודם כול, בתקנות בהגדרות: בתקנות אלה אזורי עדיפות לאומית, יישוב חדש, יישוב צמוד גדר, ואנחנו מוסיפים: יישוב סמוך גבול.

אסף לוי: באזורי עדיפות לאומית אנחנו מכניסים גם סמוכי גבול.

אסף לוי: אנחנו עוברים לסעיף 5 – מכסות חדשות.

מרב תורג'מן: במקום 160, 170?

אסף לוי: נכון, במקום 160, 170 מכסות חדשות.

אפרת ורד: ונוסיף הגדרה בהתאם בסעיף ההגדרה.

מרב תורג'מן: למעשה, אתה מוסיף עוד פסקה (9) – עשר מכסות לסמוכי גבול.

אסף לוי: נכון.

אפרת ורד: מרב, נעשה אחרי זה את כל ההתאמות בהתאם.

יעקב מרגי: אני נותן לכם אפשרות לעשות התאמות בניסוח, אני מדבר רק על הרציונל.

מרב תורג'מן: כמובן שבהתאמות, כמובן שאם נוצר עודף זה עובר להגרלה – בהתאם לכל ההסדר שקבוע ב-8 בפסקאות - - -

יעקב מרגי: המסלול שקבענו - 50% גדל המעוף בעקבות - - -.

יעקב מרגי: זה או או, זה לא עוד מכסה.

סעיף 5: אדוני, בשביל הפרוטוקול, אני רוצה לציין פה שאנחנו מתעקשים על הנושא שהבעלות בלול משותף תהיה של כולם עם הזכויות והחובות.

סעיף 5: במילה "בעלות" – יש כנראה בעיות כאלו ואחרות.

סעיף 5: אנחנו נעשה את הפרשנות ויכול להיות שנחדד את זה בהמשך.

יעקב מרגי: איפה שאין בעיות, אל תעורר אותן, בבקשה.

מרב תורג'מן: אני לא מכירה נקודה באמצע משפט בחקיקה.

אסף לוי: אז נקודה ולהוריד למטה שורה – לא יודע.

יעקב מרגי: מה שיוכרע זה מה שאומרת מרב.

יעקב מרגי: בחייכם, זה דקדוקי עניות.

יעקב מרגי: יש גבול, תתקדמו.

יעקב מרגי: אם הייתי יודע שעל דברים כאלה ישבת איתם, הייתי - - -

אסף לוי: לגבי ה-30 – 50 – אנחנו נמצא את המקום להוסיף את זה אחר כך עם מרב, לבקשת חברת הכנסת זנדברג, כדי שיהיה ברור שבמידה ואם אין הגרלה אז 50% יהיה - - -

יעקב מרגי: זה צריך להתקיים כי על סמך זה הם הלכו.

אסף לוי: בסדר.

אסף לוי: הנה, אמרתי את זה מיוזמתי.

יעקב מרגי: אם לא, הם היו מצביעים נגד.

יעקב מרגי: זה חשוב להם.

יעקב מרגי: היושרה שלי לא שווה שום ביצה.

מרב תורג'מן: אם לא מגיעים למכסה של ה-170 היום, זה כבר 170, אז 50% מתוך מה שניתן יהיה ללול בלא כלובים.

אסף לוי: סעיף 7(ג) – מה שהקראנו, כבר הקראנו אותו במלואו פעמיים.

אסף לוי: האם צריך לחזור שוב על ה-100,000?

יעקב מרגי: לא, ברור.

מרב תורג'מן: אנחנו מזכירים שאנחנו הכנסנו את התיקון שזה לא יחויב לול בלא כלובים.

יעקב מרגי: ששון, אתה שומע?

יעקב מרגי: לא מחייבים לול ללא כלובים.

אסף לוי: לשנת 2021.

מרב תורג'מן: התקנות חלות רק בשנת 21'.

יעקב מרגי: ניר, מבסוט?

ניר ברקת: כן.

יעקב מרגי: אבל הקרדיט לכולם.

פעמית 8: אני אשמח לשמוע מה החליט כבודו בסעיף 8(ז) בסוף.

יעקב מרגי: אני מבקש, אני מאוד אודה לך אם אפשר להוריד את זה.

אפרת ורד: עד היום כאשר הוועדה קבעה תנאים שהמידע לגביהם היה מצוי אצל גורם אחר, מקובל לבקש את האישור של אותו גורם שהתנאים מתקיימים.

אפרת ורד: עשינו את זה גם ב-7(א)(5).

אפרת ורד: כשאנחנו מדברים על עיבוד קרקע כן הפנינו למנהל המחוז.

אפרת ורד: כאן אנחנו מבקשים כן להשאיר את האישור.

אפרת ורד: אנחנו מדברים על צפיפות והמידע הזה נתון בידי השירותים הווטרינרים.

אפרת ורד: אנחנו מבקשים שהם אלה שיאשרו שהתנאי מתקיים.

יעקב מרגי: אם הסעיף בכלל לא מופיע, לשירותים הווטרינרים יש תמונת מצב לגבי ה-capacity.

יעקב מרגי: הצפיפות ידועה לו.

יעקב מרגי: אמרתם שהוא צילם מצב בכל הארץ.

יעקב מרגי: הוא יאשר את התוספת?

אפרת ורד: השירותים הווטרינרים יכולים לאשר אכלוס או לא לאשר אכלוס - זו הסמכות שלהם ואת זה הם יעשו.

אפרת ורד: זה הובהר גם למגדלים יותר מפעם אחת.

אפרת ורד: פה אנחנו מדברים גם על קביעת מכסה, זה סעיף של קביעת מכסה.

אפרת ורד: אתה אומר שהוא יוכל לקבוע את המכסה אם הם עומדים בתנאי הצפיפות – זו ההצעה שהייתה.

יעקב מרגי: לא, אם אני מוריד את 8(ז) לחלוטין, זה לא פוגע בסמכות שלו.

יעקב מרגי: הוא פועל לפי חוק אחר, יש לו את הסמכות, אני מרגיע את המגדלים.

מרב תורג'מן: אבל אם אתה מוריד את כל (ז), אתה מאפשר גידול גם בפחות מ-350.

יעקב מרגי: לא.

אפרת ורד: לא לגידול, לקביעת מכסה.

אפרת ורד: שוב, אני עושה הבחנה בין שני דברים.

יעקב מרגי: תנסחי ניסוח אחר.

אסף לוי: לא, כי אז זה מוריד את ה-750.

יעקב מרגי: תכניס את ה-750.

אסף לוי: בסדר, אבל לא הבנתי מהמגדלים מה הבעיה עם השירותים הווטרינרים אם הסמכות ניתנת להם מכוח חוק אחר.

אסף לוי: מה הבעיה שזה יופיע פה?

יעקב מרגי: זה אף פעם לא הופיע בתקנות.

אסף לוי: אף פעם גם לא היה גידול חדש ולתת למגדלים חדשים לעשות לול משותף.

אפרת ורד: זה כן מופיע.

אפרת ורד: השירותים הווטרינרים הופיעו גם בתקנות בעבר לעניינים אולי אחרים, אבל הם הופיעו.

רם בן ברק: אין מה לערב את הווטרינרים במכסות.

יעקב מרגי: אסף, אני לא אלך איתך בזה על הראש כי אני חושב שבאתם לקראתם כולם פה.

יעקב מרגי: האם זה בנפשכם או לא?

יעקב מרגי: תן לי תשובה - כן או לא.

אסף לוי: אני חושב שזה חשוב.

יעקב מרגי: חשוב, אז נחזור לניסוח המעודן שסיכמנו עליו.

מרב תורג'מן: ובהתאם למידע שנמצא בידיו עד למועד מתן האישור.

מרב תורג'מן: זאת אומרת, הם לא יכולים לעשות איזושהי בדיקה חדשה, חקירה חדשה, אלא מידע שנמצא בידיהם במועד מתן האישור.

אסף לוי: אדוני, אם אפשר לתת לנו אחר כך אפשרות לנסח ולחדד שזה רק לעניין הצפיפות והמקום במידע שיש.

אסף לוי: אנחנו לא רוצים לקחת משהו ש - - -

אסף לוי: המיקום – מה שרשום בשירותים הווטרינרים ליכולת capacity בלול הקיים.

מרב תורג'מן: ברור שאתה לא יכול להסתמך על מידע שאין בידיו ואין לו סמכות לקחת את המידע הזה.

יעקב מרגי: אוקי - תודה, מיצינו.

יעקב מרגי: חברי הכנסת, מי בעד התקנות, כולל כל התיקונים?

יעקב מרגי: אנחנו מסמיכים אותם לעשות תיקוני נוסח.

יעקב מרגי: רגע, לא הקראנו את התוספת.

מרב תורג'מן: יש שתי תוספות.

מרב תורג'מן: לא צריך לקרוא את התוספת.

קרן ברק: אסף, תבוא לקראתם, בבקשה.

שמעון ביטון: אני חושב שזה לא נכון.

שמעון ביטון: האפשרות קיימת לשירותים הווטרינרים לאכוף את ה-350, הוא לא צריך את זה בתקנות.

שמעון ביטון: יש לו 750 בתקנות, לא צריך את זה בתקנות.

קריאה: זה לא על דעתו של המנכ"ל.

אסף לוי: תפסיק, אני לא עושה שום דבר נגד דעתו של המנכ"ל.

אסף לוי: אל תכניסו לי מילים לפה.

קרן ברק: שמעון, די.

אסף לוי: יש פה גבול.

קרן ברק: אתה צודק.

יעקב מרגי: צודק, הוא ישב פה מהבוקר.

יעקב מרגי: שבעה נקיים הוא ישב על התקנות האלה על מנת לשפר לכל אחד.

אסף לוי: אתה רוצה שהמנכ"ל יישב פה?

קרן ברק: לא, חס ושלום.

קרן ברק: רוצים אותך, רק תבוא לקראתנו בעניין הזה.

אסף לוי: לא, עד עכשיו הלכתי אחורה.

אסף לוי: סליחה, אדוני.

אסף לוי: אני מתנצל.

יעקב מרגי: אתה בסדר גמור.

יעקב מרגי: אני גיליתי היום אורך רוח למגדלים, וזה נדיר.

יעקב מרגי: יש גבול.

יעקב מרגי: אסף, אני רוצה לחתוך ולהצביע.

יעקב מרגי: תקבל גיבוי מהמשרד – תוריד את הסעיף.

יעקב מרגי: לא – אתה מביא את הניסוח המוסכם שהסכמנו עליו ועל דעת זה אנחנו מצביעים.

יעקב מרגי: אם המנכ"ל יסכים, אם לא הסכים – לא, שיוריד את כל הסעיפים.

יעקב מרגי: אם לא, אנחנו חוזרים לנוסח המעודן והמוסכם שקיבלנו שמבהיר לגבי הצפיפות.

מרב תורג'מן: יש עוד תיקון.

אסף לוי: יש עוד משהו לבקשת המגדלים, שאני לא הולך לקראתם.

יעקב מרגי: זה מהותי?

אסף לוי: כן, מהותי.

אסף לוי: הם ביקשו.

יעקב מרגי: אז מה אם הם ביקשו?

אסף לוי: זה מקובל עליי, זה בסדר.

יעקב מרגי: אז מה אם זה מקובל עליך?

יעקב מרגי: מהותי או לא מהותי?

מרב תורג'מן: מה ההבדל?

אסף לוי: מחודד שזה לול שהוחלט והוקם לראשונה, כי היה חשש שאנשים יעשו איזה קומבינה כדי להיכנס לשם.

מרב תורג'מן: אבל אתה משאיר את הסיפא של בבעלות מגדל?

יעקב מרגי: נכון.

טל גלבוע: זה קיים?

יעקב מרגי: כן, כן – רק ה-100,000, חד פעמי על ה-100,000.

אסף לוי: אני חושב שלא צריך את זה, אבל נבדוק את זה אחר כך.

אסף לוי: בסדר?

אסף לוי: נעשה את זה בנוסח.

אסף לוי: בתוספת אנחנו מבקשים.

אסף לוי: אני מקבל את זה שנחדד את הסעיפים, נכתוב ליד כל תת סעיף מה הפירוש שלו.

אפרת ורד: לא זה.

אפרת ורד: סליחה, זה לא צריך.

אפרת ורד: זה רשום במפורש בתקנות.

אפרת ורד: מה שצריך לתקן זה בתוספת השנייה.

אפרת ורד: בתוספת השנייה כתוב: לגידול אורגני או לגידול חופש ללא הנשרה כפויה – 200 ביצים למטילה.

אפרת ורד: צריך לבוא: לגידול אורגני או לגידול בלול לא כלובים.

מרב תורג'מן: לגידול בלול ללא כלוב, במקום המילה "חופש", כי אין הגדרה בתקנות למונח "חופש".

מרב תורג'מן: אוקיי

יעקב מרגי: חברי הכנסת, מי בעד אישור התקנות, כפי שהקראנו, כולל כל התיקונים, וכולל ההסמכה שהסמכנו אותם לתקן ניסוחים בלבד, שהם לא מהותיים, וכולל התוספות עם התיקון?

קרן ברק: וכולל החלופה של השירותים הווטרינרים?

יעקב מרגי: הכול, אמרתי – על דעת מה שאמרתי.

מרב תורג'מן: מה זאת אומרת "כולל החלופה"?

קרן ברק: לא, מה שהמנכ"ל - - -

יעקב מרגי: תיכף אענה.

יעקב מרגי: מי נגד?

יעקב מרגי: אין נמנעים.

יעקב מרגי: התקנות, בכפוף לשינויים, אושרו.

יעקב מרגי: התקנות אושרו.

יעקב מרגי: אני מבהיר את השאלה של מרב.

יעקב מרגי: אנחנו אישרנו את 8(ז) כפי שהוא בניסוח המתוקן, המעודן, שאליו הגעתי איתו.

יעקב מרגי: אם המנכ"ל יאפשר לך, אז הוועדה הסמיכה אותך לבטל את כל הסעיף.

יעקב מרגי: תודה.

יעקב מרגי: הישיבה נעולה.